text:
Bar
Bar nya éta hiji tempat nu diorganisasikeun sacara komérsial jeung dilengkepan ku fasilitas nu nyumponan, ayana di jero hotél atawa di luar hotél dimana jalma bisa meunangkeun sagala rupa inuman boh nu ngandung alkohol boh nu teu ngandung alkohol iwal ti inuman panas siga kopi jeung entéh. [1] [2] Inuman utama nu disadiakeun jeung dijual di bar nya éta inuman nu ngandung alkohol. [1]Ngan bar-bar nu deukeut jeung palabuhan nu sok nyadiakeun és krim jeung kopi. [1]Kopi disadiakeun keur jalma-jalma nu mabok laut. Bar biasana boga rohangan nu haleungheum. [1]
Sajarah bar[édit | sunting sumber]
Para ahli nyebutkeun yén kecap bar asalna tina kecap barrier nu hartina hahalang. [1][2]Maksudna, para tamu datang keur meuli jeung ngarasakeun inuman sarta para bartender diwatesanan ku hiji hahalang nu sok disebut bar counter, nepi ka para tamu teu bebas asup ka tempat bartender. [1]Harti counter sorangan nya éta méja panjang nu ngawatesanan dua rohangan antara rohangan bartender jeung rohangan para tamu diuk santai bari nginum.[1][2]Istilah bar mimiti dikenal di Amérika Utara dina abad ka-26. Ayeuna éta istilah jadi popular di sakuliah dunya.[1]


c: text/html

text:
Probabilitas
Kecap probabilitas asalna tina basa Latin probare (ngabuktikeun, atawa nyoba). Sacara teu resmi, probable ngarupakeun salah sahiji kecap anu digunakeun keur kajadian jeung kanyaho anu teu pasti, kecap sejenna atawa anu rada bisa ngagantina nyaeta ku likely, risky, hazardous, uncertain, and doubtful, gumantung kana konteksna. Chance, odds, jeung bet ngarupakeun kecap sejen anu ngagambarkeun kaayaan anu sarua. Heunteu saperti dina theory of mechanics nu nangtukeun harti pasti tina saperti dina watesan gawe jeung gaya, dina tiori probabiliti nyobaan keur ngitung dina notasi probable.

robotstxt: allowed

filter: keep


text:
Home » Archives for 11/09/01 - 11/10/01
Berita duka, Innalillahi wa inna illaihi raji’un, sakali deui dunia seni khususna seni sunda kaleungitan hiji maestro dinten senen ieu (12 September 2011), parantos mulih kajati mulang ka asal, Bapak Hendarso atanapi nu parantos kakoncara nami panggungna Darso, mugia iman islamna di tampi ku Alloh subhanahu wata’ala, dicaangkeun pakuburanana, dihapunteun sadaya dosa – dosana. Atuh kangge senina nu parantos dipidangkeun cing janten pahala, dikenang salalawasna ku dunia, diteraskeun ku kawula muda sunda. Amin.
Gambar dicandak ti: Inilah.com & pikiran-rakyat.com
Cag ah,
Baktos simkuring: Lilis Mayasari/ LieZMaya.
Assalamu’alaikum Wr. Wb, kumaha daramang Lur?
Taqabalallahu minna wa minkum.
Simkuring pribados sareng kulawargi ngahaturkeun wilujeng boboran shiam 1432 Hijriah, mugia kersa ngahapunteun samudaha kalepatan lahir tumekaning bathin. Mugia amal sareng ibadah urang salami sasih romadhon teh di tampi ku gusti Alloh SWT di leburkeun sadaya dosa – dosana lir ibarat budak nu nembe brolll ka alam dunya.
Sareng sakantenan we bade nyuhunkeun pidu’ana, Alhamudlillah basa kamari boboran teh sakantenan ngajajapkeun rayi bungsu simkuring nu ngagaduhan wasta Muhammad Reizhan Ramadhan ka dokter pikeun di sunat/ di khitan dina yiswana nu ka genep taun, mugia janten murangkalih nu sholeh bageur dipilampah rezeky nu halal ku Gusti Alloh SWT. Amin.
Hatur nuhun, cag ah…
Lilis Mayasari sareng kulawargi (Bandung).


text: Program kerja Pusat Koperasi Pegawai Republik Indonesia ( PKPRI) kota Bandung taun 2015 ngarupakeun taun kadua pikeun pengurus PKPRI kota Bandung periode 2014-2019. “Luyu jeung visi jeung misina program kerja nu dilaksanakeun rek terus ngawangun sumanget sangkan boga rasa mibanda organisasi koperasi ka para anggota pikeun ngarojong tumuwuhna kamampuan jeung kompetensi pengurus PKPRI.”.ceuk Ketua PKPRI Kota Bandung Drs.H.Sanusi Sukarma,MBA ngaganti Ketua heubeul Drs.H.Zainal Abidin,S,MM,M.Sc nu ngundurkeun diri..Acara diluuhan rengrengan pengurus ngawengku Wakil Ketua I.H.Wawa Wahyudi,SIP,Wakil Ketua II Muhamad Arifin,Sekretaris Drs.Kustiwa Benoputra M.Pd,Bendahara Ayi Saepudin S.Ag,Ketua Pengawas Drs.Maman Ukas M.Pd,Sekretaris Pengawas


text:
Svalbard
Svalbard mangrupakeun hiji kapuloan di Arktika, bagian pangkalérna ti Norwégia. Kapuloan ieu aya di kaléreun daratan utama Éropa. Kumpulan pulo-pulo manjang ti 74° ka 81° lintang kalér (di jeroeun Bunderan Arktik), jeung ti 10° ka 35° wétan. Spitsbergen mangrupakeun pulo nu panggedéna, dipiluan ku Nordaustlandet jeung Edgeøya. Puseur administratif nya éta Longyearbyen, jeung padumukan nu lian kaasup komunitas tambang RUsia—Barentsburg, komunitas panalungtikan—Ny-Ålesund, jeung pos pangawasaan tambang—Sveagruva. Kapuloan ieu diatur ku Gubernur Svalbard. Kapuloan ieu miboga iklim Arktik, sanajan sacara signifikan miboga suhu nu leuwih panas tinimbang aréa nu lian dina lintang nu sarua.
Politik[édit | sunting sumber]
Traktat Svalbard 1920 nyieun kadaulatan pinu Norwégia kana kapuloan. Pulo-pulona mangrupakeun, teu kawas Téritori Antarktika Norwégia, bagian ti Karajaan Norwégia jeung sanés hiji depéndensi. Traktat ieu mimiti éféktip dina 1925, mimilu Pakta Svalbard. Sadaya 40 nagara panandatangan traktat miboga hak ngalaksanakeun aktivitas dagang dina kapuloan ieu tampa diskriminasi, sanajan sagala aktivitas mangrupakeun subjék pikeun législasi Norwégia. Traktat ieu ngawateskeun hak Norwégia pikeun nagih pajak ka palayanan kauangan di Svalbard. Janten, Svalbard miboga pamasukan pajak nu leuwih saeutik tinimbang daratan utama Norwégia, jeung teu aya pajak panambihan ajén. Svalbard mangrupakeun hiji daérah kadémilitarisasi, sakumaha traktat ngalarang pawangunan instalasi militér. Aktivitas militér Norwégia kawates ka pangawasan panguseupan ku Panjaga Sagara Norwégia sakumaha trakta mibutuhkeun Norwégia pikeun ngajaga lingkungan alam.[3][4]
Réferénsi[édit | sunting sumber]
- ↑ "Population in the settlements. Svalbard". Statistik Norwégia. 22 Oktober 2009. Diakses pada 24 Maret 2010.
- ↑ "The .bv and .sj top level domains". Norid. Diakses pada 24 Maret 2010.
- ↑ "Svalbard Treaty", Wikisource, 9 February 1920. Disalin 24 March 2010.
- ↑ "Svalbard Treaty", Gubernur Svalbard. Disalin 24 March 2010.
Tumbu kaluar[édit | sunting sumber]
- Loka resmi
- Svalbard NLD
- Proyék Svalbard
- Pajangjian Svalbard 1920
- CIA world factbook ngeunaan Svalbard
- Svalbard - Pangalaman Kutub
- Svalbard, Lemah basisir Emas
- Loka Svalbardsyk
- Stasion Satelit Svalbard
- Kaluar ti Pyramiden
- "Ngeunaan Svalbard", ti kantor Gubernur
- Svalbard - Peta jeung Gambar
- Stasion Aurora di Adventdalen


text:
Manuk
Manuk mangrupakeun sato vertebrata suku dua, getih haneut, ovipar nu dicirikeun utamana ku ayana bulu, jangjang, pamatuk, sarta tulang nu ronggaan.
Ukuran awak manuk rupa-rupa pisan, ti kolibri nu lembut nepi ka Ostrih jeung Emu nu badag. Tina jihat taksonomi, manuk téh ngawengku 8.800–10.200 spésiés nu hirup kénéh (sarta 120–130 spésiés nu geus punah sapanjang sajarah manusa), sahingga manuk téh vertebrata sato darat nu paling loba rupana. Gumantung kana spésiésna, kadaharan manuk gé loba rupana, kayaning sari kembang (néktar), tutuwuhan, sisikian, serangga, rodénsia, lauk, réptil, atawa manuk séjén. Najan lolobana liar beurang, tapi aya ogé manuk nu liar peuting, di antarana bueuk jeung alap-alap.
Mirip jeung sababaraha spésiés lauk, loba golongan manuk anu hirupna téh sok ngumbara jauh pisan pikeun ngudag habitat/hawa anu luyu jeung kahirupanana. Aya ogé nu sapanjang hirupna cicing di wewengkon laut, nepi ka bisa saré bari hiber.
Ciri umum manuk di antarana sungut nu teu huntuan, endog nu cangkangna teuas, laju métabolismena gancang, jantung 4 rohangan, sarta rorongkong anu hampang tapi kuat. Ciri umum anu séjénna nyaéta kabisa hiber, tapi aya ogé sababaraha spésiés anu teu bisa hiber, di antarana hayam, meri, pinguin, ostrih, kiwi, jeung Dodo nu geus punah.
Daptar eusi
Taksonomi[édit | sunting sumber]
Bangsa manuk digolongkeun dina kelas Aves. Spésiés manuk purba anu dipikanyaho nyaéta Archaeopteryx lithographica, nu asalna ti periode Jurasik Ahir. Numutkeun kasapukan (konsénsus), Aves jeung golongan dulurna, ordo Crocodilia, ngahiji dina golongan Archosauria. Filogeni modéren merenahkeun manuk dina Theropoda, ngahiji jeung dinosaurus.
Manuk modéren dibagi kana dua superordo, Paleognathae (lolobana manuk nu teu bisa hiber, samodél ostrih) jeung Neognathae.
Ordo manuk[édit | sunting sumber]
Di handap ieu béréndélan ordo taksonomis kelas Aves.
- Struthioniformes: Ostrih, emu, kiwi, jsb.
- Tinamiformes: tinamou
- Anseriformes
- Galliformes
- Gaviiformes
- Podicipediformes
- Procellariiformes: albatros jsb.
- Sphenisciformes: penguin
- Pelecaniformes: pelikan
- Ciconiiformes
- Phoenicopteriformes: flamingo
- Accipitriformes: heulang
- Falconiformes: falkon
- Turniciformes
- Gruiformes
- Charadriiformes
- Pteroclidiformes
- Columbiformes: japati
- Psittaciformes: béo
- Cuculiformes
- Strigiformes: bueuk
- Caprimulgiformes
- Apodiformes
- Trochiliformes: kolibri
- Coraciiformes
- Piciformes: cangkurileung jsb
- Trogoniformes
- Coliiformes
- Passeriformes
Ordo manuk nu geus punah[édit | sunting sumber]
Dina periode Mésoziokum, loba golongan manuk anu punah teu ninggalkeun turunan modéren, di antarana Ordo Archaeopterygiformes, Confuciusornithiformes, manuk laut huntuan samodél Hesperornithiformes jeung Ichthyornithes, sarta sababaraha subkelas Enantiornithes.
Pikeun béréndélan golongan manuk anu geus punah, mangga aos manuk fosil.
Évolusi[édit | sunting sumber]
Aya sababaraha bukti nu nunjukkeun yén manuk téh asalna tina dinosaurus theropoda, hususna manuk anggota Maniraptora nu ngawengku dromaeosaurus jeung Oviraptoridae[1]. Ku kapanggihna fosil theropoda lain nu raket patalina jeung manuk, béda anu jelas antara manuk jeung lain manuk téh jadi kabur. Papanggihan di kalér Cina (propinsi Liaoning) nunjukkeun lobana dinosaurus theropoda leutik nu buluan.
Anatomi manuk[édit | sunting sumber]
Dedegan manuk téh némbongkeun pola adaptasi anu teu galib (utamana pikeun hiber), sahingga manuk diasupkeun kana kelas nu husus dina filum vertebrata.
Nyayang[édit | sunting sumber]
Endog[édit | sunting sumber]
Béda ti endog réptil, endog manuk mah teuas, sabab loba ngandung kalsium karbonat. Kelir jeung ukuranana rupa-rupa, gumantung spésiésna (luyu jeung ukuran manukna). Mun asupan kalsium kurang, komponén kalsium karbonat pikeun neuaskeun endog téh diganti ku protoporfirin nu nimbulkeun warna coklat/beureum. Kelir endog téh dipangaruhan ku paktor genetik, sigana mah ti indungna wungkul, sahingga sigana mah gén pigméntasi endog ieu aya dina kromosom W (manuk bikang WZ, sedengkeun jalu ZZ).
Endog téh diteundeunna dina sayang, nu bahanna bisa mangrupa naon waé, kayaning jujukutan/régang leutik nu geus garing, taneuh, jsb. nu bentukna (dibentuk) kewung pikeun nyileungleum.
Baca ogé[édit | sunting sumber]
- Archaeopteryx
- Observatorium manuk
- Migrasi manuk
- Sora manuk
- Rorongkong manuk
- Carinatae
- Status konservasi
- Biologi endog
- Manuk nu geus punah
- Daptar manuk régional
- Longisquama
- Oologi
- Ornitologi
- Manuk prasajarah
Rujukan[édit | sunting sumber]
- Bird, Wikipédia édisi basa Inggris (10 Agustus 2006)
- ↑ "Early Adaptive Radiation of Birds: Evidence from Fossils from Northeastern China -- Hou et al. 274 (5290): 1164 -- Science". Diakses pada 21 Juli 2006.
Tumbu kaluar[édit | sunting sumber]
- Avibase - Basisdata Manuk Dunya
- Bird Hybrids Database - Sungsi dumasar ngaran manuk, migunakeun klasifikasi Sibley
- International Ornithological Committee
- Birdlife International - Disanggakeun kanggo konservasi manuk sadunya; mibanda data ngeunaan kira 250.000 spésiés manuk nu kaancam punah
- Protect Backyard Birds and Wildlife
- Help Migratory Birds Reach Their Destinations
- Birdingonthe.net
- Worldtwitch - Iber ngeunaan manuk ahéng sadunya
- The Internet Bird Collection - Pabukon vidéo gratis ngeunaan manuk


text: 1Isa kaluar ti Bait Allah, terus angkat. Geus kitu, murid-murid-Na tingtarunjuk kana wawangunan Bait Allah. 2Isa ngalahir ka maranehna, “Kutan eta anu katenjo? Kami ngabejaan: Engke mah, di dinya teh, moal aya batu anu diantep patumpang kitu sabab bakal aya anu ngaruntuh-runtuhkeun.” 3Isa cunduk ka luhur Gunung Jetun, terus calik. Sanggeus Anjeunna rineh nyalira, pok murid-murid-Na mihatur, “Dupi anu tadi disaurkeun teh, iraha piwaktoseunana? Oge hal Jungjunan bade rawuh, kitu deui ahir jaman, naon totondenna?” 4Waler-Na, “Peupeujeuh sing ati-ati, ulah nepi ka kabobodo! 5Sabab loba anu bakal ngaku-ngaku ngaran Kami, ngakukeun: Kami Al Masih! Loba anu bakal kasasabkeun. 6Turug-turug harengheng ku peperangan jeung beja-beja hal perang. Tapi maraneh mah, teu kudu geumpeur. Sabab eta kabeh geus pasti, tapi eta mah, lain panganggeusanana. 7Bangsa-bangsa silih lawan, nagara-nagara silih perangan, sarta di mana mendi aya kalaparan jeung lini. 8Najan kitu, eta mah kakara awalna tina kasangsaraan, memeh datang jaman anyar. 9Engke, maraneh bakal ditangkep, dikaniaya, dipaehan, jeung dimusuhan ku sarerea ku sabab Kami. 10Loba anu bakal murtad, silih selehkeun, jeung silih pikangewa. 11Nabi-nabi palsu maruncul sarta loba anu kasasabkeun. 12Kadorakaan oge beuki nambahan; ku sabab eta, loba anu bakal leungit kanyaahna. 13Tapi sing saha nu bisa tetep satia nepi ka jucungna, tangtu pinanggih karahayuan. 14Ari Injil, — pernyataan Karajaan tea — bakal sumebar ka sakuliah dunya, ngajadi saksi ka sakabeh bangsa; geus kitu, kakara ahir jaman teh datang.” 15“Di mana Musibat-hebat geus ngajega di tempat suci sakumaha cek ungel dawuhan anu ditepikeun ku Nabi Daniel tea, — paramaos, perhatoskeun — 16nu marangkuk di Yudea kudu mubus ka pagunungan. 17Nu keur aya di hateup panganginan ulah turun pikeun barang cokot heula ka jero imah. 18Nu keur aya di huma ulah balik heula nyokot papakean. 19Tapi bo, anu harita keur kakandungan atawa nyarusuan mah, estu matak watir anu aya. 20Kudu ngadu'a ka Pangeran mudah-mudahan poean kabur teh, ulah eukeur usum tiris atawa ninggang di poe Sabat. 21Sabab siksaan tina eta musibat teh, kacida matak ketirna; taya babandinganana, ti barang dunya gumelar nepi ka jaman kiwari sarta ka hareupna moal aya-aya deui. 22Cacakan lamun waktuna henteu disingget, kabeh anu kumelip moal aya nu salamet. Tapi ku sabab ngemutkeun jalma-jalma anu meunang milih, waktuna teh disingget. 23Harita, mun aya nu uar-uar: ‘Ieu Al Masih di dieu!’ Atawa ‘Itu Al Masih di ditu!’ Ulah didenge. 24Sabab bakal muncul al masih-al masih palsu jeung nabi-nabi palsu, ngayakeun tanda-tanda anu hebat jeung sakur nu matak helok; nepi ka mun bisa mah jelema-jelema beunang milih tea ge, rek disasabkeun. 25Tah, eta ku Kami geus diterangkeun ti ayeuna ka maraneh. 26Jadi, mun aya nu uar-uar: ‘Tuh, Al Masih aya di alas kikisik!’ Atawa ‘Eta, Anjeunna aya di kamar!’ Ulah diandel! 27Sabab pisumpingeunana Putra Manusa teh, lir kilat anu ngerelep di wetan sarta cahayana ngaburinyay nepi ka tungtung kulon. 28Di mana ayana bangke, nya di dinya karumpulna manuk gagak.” 29“Sanggeus jaman siksaan tea, beak; reup panonpoe surem; bulan ilang cahayana; bentang-bentang maruragan; kakuatan alam kabeh genjlong. 6:12-13* 30Breh di langit aya ciciren, cicirenna Putra Manusa. Bangsa-bangsa di sakuliah bumi tingdarengek nenjo Putra Manusa sumping luhureun mega di langit, nganggo sagala kakawasaan jeung kamulyaana-Na. 31Anjeunna bakal ngutus malaikat-malaikat-Na bari nariup sangkakala anu sorana hebat kabina-bina; eta malaikat-malaikat teh bakal ngumpulkeun umat Anjeunna nu geus beunang milih, ti tungtung langit ieu nepi ka tungtung langit itu.” 32“Lenyepan harti silokana tangkal kondang: Lamun dahanna geus mimiti ngandung cai jeung daunna geus mimiti renung, urang nyaho yen geus tereh usum panas. 33Kitu oge: Di mana perkara-perkara nu bieu dicaritakeun geus kasorang, sing inget yen waktuna tereh cunduk, geus nampeu di lawang panto. 34Cek Kami, ka maraneh: Ieu bangsa nu kiwari, moal waka euweuh memeh perkara-perkara nu bieu bukti. 35Langit jeung bumi bakal euweuh, ari ucapan Kami mah moal keuna ku euweuh. 36Tapi ari poena jeung waktuna mah, saurang ge taya nu nyaho, — malaikat ge taya nu nyaho, kitu deui Sang Putra — anging Rama nu uninga. 37Sabab pirawuheuna-Na, Putra Manusa, bakal cara keur jaman Nabi Enoh. 38Samemeh ger caah, jelema-jelema jaman harita gawena ngan dahar nginum, nikah jeung ditikahkeun, nepi ka poena Nabi Enoh unggah kana kapal. 39Memeh caah datang mah, taya anu engeuh naon-naon; nya nepi ka ahirna kabeh kabasmi ku cai tea. Dina waktuna Putra Manusa rawuh ge, kaayaanana, nya kawas kitu. 40Harita, ti dua jelema nu keur digawe di huma nu saurang bakal dicandak, nu saurang ditinggalkeun. 41Ti dua awewe anu keur nutu, nu saurang bakal dicandak, nu saurang ditinggalkeun. 42Kitu, nu matak sing caringcing ati-ati; sabab maraneh teh, teu nyaho iraha pisumpingeunana nu jadi Jungjunan. 43Upama pribumi nyahoeun pukul sabaraha bangsat rek datang, tangtu taki-taki, moal diantep imahna dibobol batur. 44Ku sabab eta, sing caringcing taki-taki; sabab pirawuheunana Putra Manusa teh, sama sakali teu kasangka ti anggalna. 45Gandek nu mana anu geten sarta titen, anu ku dununganana bisa diangkat sina ngabawah batur-baturna mere dahareunana dina waktuna? 46Di mana dununganana datang, bagja jamuga gandek anu kasampak nohonan kawajiban. 47Cek Kami, ka maraneh: Ku dununganana, tangtu bakal diangkat jadi pangawas sakabeh harta milikna. 48Sabalikna, lamun si gandek teh jahat jeung pamikirna: 49‘Dunungan teh teu datang-datang;’ tuluy lain ngan nyiksa ka papada gandek sejenna wungkul, tapi manehna oge ngadon dahar nginum jeung tukang-tukang mabok. 50Waktu dununganana datang, dina poe anu teu disangka-sangka, kalakuanana jadi katohyan. 51Eta gandek, ku dununganana, tangtu bakal dipaehan. Manehna bakal ditempatkeun di tempatna jelema-jelema munapek. Di eta tempat teh, jelema-jelema bakal gegerungan bari sasambat jeung kumerot huntu.”


text:
Karajaan dina jaman India buhun
Réa hal ngeunaan kaayaan pulitik sarta kaayaan géografi dina jaman karajaan kuno di India anu bisa diregepkeun dina kitab Mahabarata. Kitab Ramayana ogé bisa méré saeutik informasi. Saméméh ayana kitab Mahabarata, Rigveda ngawincik kaayaan pulitik sarta kaayaan alam dina mangsa India kuno. Sanggeus jaman Mahabarata lekasan, nyusul jaman Purana, nyaéta mangsa ditulisna kitab-kitab mitologi, anu ogé ngadadarkeun kaayaan pulitik sarta géografi dina kira-kira mangsa éta.
Iraha nangtungna karajaan-karajaan di India dina mangsa baheula henteu dipikanyaho kalawan écés sarta pasti, kalan-kalan disebut “jaman mitologi”. Jaman kaemasan India kuno nurutkeun data buhun rumentang salila milénium kahiji. Dina jaman prasejarah India, élmu pulitik dipercaya mecenghul babarengan jeung ditulisna Wéda anu kahiji, nyaéta Rigveda (kira-kira taun 1500 SM). Karajaan dina Ramayana mecenghul kira-kira taun 500 SM sarta dina Mahabarata kira-kira taun 400 SM. Karajaan kasebut lekasan mangsa mecenghulna Karajaan Maurya taun 321 SM.
Daptar eusi
- 1 Karajaan kuno di India
- 2 Panggolongan karajaan
- 2.1 Karajaan utama wangsa Paurawa
- 2.2 Karajaan utama wangsa Ikswaku
- 2.3 Karajaan Wangsa Yadawa
- 2.4 Karajaan Matsya
- 2.5 Karajaan di wewengkon kulon
- 2.6 Karajaan di wewengkon kulon kalér
- 2.7 Karajaan di wewengkon kalér
- 2.8 Karajaan di wewengkon wétan
- 2.9 Karajaan di jajaran Windya Kidul
- 2.10 Karajaan di tungtung kidul
- 2.11 Karajaan di landeuh walungan Saraswati
- 2.12 Karajaan di wewengkon Himalaya
- 2.13 Karajaan séjén
- 3 Tempo ogé
- 4 Rujukan
- 5 Tumbu ka luar
Karajaan kuno di India[édit | sunting sumber]
Wates karajaan[édit | sunting sumber]
Wates antar karajaan arang mangrupa pager atawa témbok kalawan pos pangjagaan. Anu mindeng dipaké wates nyaéta wewengkon alam kawas: walungan, leuweung, gunung, sarta landeuh. Walungan mindeng dijadikeun wates pikeun dua karajaan anu padeukeut. Sakapeung, aya leuweung geledegan anu leuwih lega batan karajaan éta sorangan sarta dijadikeun hiji wewengkon wates. Pagunungan kawas Himalaya, Windya sarta Sahya ogé dijadikeun wates alam.
Dayeuh jeung désa[édit | sunting sumber]
Sawatara karajaan ngadegkeun puseur pamaréntahan di hiji dayeuh nu tangtu anu dina pamustunganana jadi hiji ibukota atawa minangka karajaan leutikna. Contona, karajaan para Pandawa nyaéta Indraprahasta sarta karajaan para Kurawa nyaéta Astinapura. Ahicatra nyaéta ibukota Pancala Kalér samentara Kampilya nyaéta ibukota Panchala Kidul. Karajaan Kosala ngabogaan ibukota Ayodya.
Dina hiji wewengkon di dayeuh utama atawa ibukota ditangtungkeun hiji kadaton minangka puseur pamaréntahan, samentara désa-désa ngampar di sabudeureunana. Pajeg dikumpulkeun ku pangumpul pajeg anu mangrupakeun jelema kapercayaan pikeun ngatur administrasi perduitan di désa nu tangtu. Sumbangan raja ka rahayatna anu geus mayar pajeg nyaéta nangtayungan maranéhanana tina anceman serangan karajaan séjén atawa serangan bangsa bajo. Raja ogé anu méré kaadilan sarta hukuman pikeun jelema anu ngarémpak aturan.
Hubungan antar karajaan[édit | sunting sumber]
Euweuh pos pangjagaan wates antar karajaan sarta pacéngkadan ngeunaan wates wewengkon arang lumangsung. Hiji raja biasana nyieun angkatan perang (biasana disebut Digvijaya anu hartina pinunjul ti sagala pamingpin) sarta nalukkeun karajaan séjén dina hiji perang, lumangsung kalawan gancang atawa bisa ogé mangpoé-poé. Raja anu éléh kudu ngaku kapinunjulan raja anu meunang. Raja anu éléh sakapeung méré upeti ka raja anu meunang. Upeti dikumpulkan ngan sakali, henteu sacara regulér. Biasana, Raja anu éléh bébas ngatur karajaanana sorangan, tanpa ngayakeun hubungan pamaréntahan jeung raja anu meunang. Euweuh karajaan anu ngagabung jeung karajaan séjén pikeun ngalebur jadi hiji. Sawatara raja biasana nyieun hiji upacara kanagaraan (contona Rajasuya atawa Aswaméda). Raja anu éléh diondang ku raja anu meunang sarta kudu daék datang minangka kasadiaan jadi balad.
Karajaan anyar[édit | sunting sumber]
Karajaan kakara kabentuk lamun aya maharaja ti hiji wangsa atawa dinasti ngabogaan turunan anu réa. Turunan wangsa Kuru sarta Ikswaku geus hasil ngadegkeun rupa-rupa karajaan di wewengkon India kalér. Samentara éta, turunan Wangsa Yadawa ngadegkeun réa karajaan di wewengkon India tengah.
Béda budaya di saban karajaan[édit | sunting sumber]
Karajaan di India bagian kulon didominasi ku suku bangsa anu kabudayaanana béda jeung kabudayaan Wéda, henteu kawas karajaan India séjénna. Karajaan kasebut meunang pangaruh kabudayaan wétan tangah. Kitu ogé karajaan di bagian kidul, kabudayaanana béda jeung kabudayaan karajaan para Kuru sarta Pancala, tapi bédana henteu jauh teuing. Jigana béda kasebut lumangsung alatan pangaruh budaya Dravida. Suku bangsa anu béda-béda digolongkeun ku Wéda ku istilah Mlechha. Karajaan di India Kalér, di handapeun pagunungan Himalaya, arang mecenghul dina sastra India kuno. Cina mecenghul salaku karajaan sarta dipikawanoh kalawan ngaran “Cin”, digolongkeun salaku karajaan “Mlechcha” (suku bangsa anu budayana béda jeung budaya India dina mangsa éta). Dina sastra India kuno, disebutkeun yén karajaan di India Kalér dipinuhan ku sagala rupa karajaan kalawan suku bangsa anu pinuh rusiah. Karajaan anu kawentar di antara maranéhanana nyaéta Kuru Kalér atawa Utara Kuru. Sawatara sastra nyebutkeun yén wewengkon kasebut mangrupakeun wewengkon para Déwa. Sakapeung karajaan kasebut mecenghul salayaknya jiga karajaan séjén, sakapeung disebut nagri tanpa raja. Sawatara ahli sajarah nganggap maranéhanana mangrupakeun karuhun bangsa Kuru di saantéro India, sarta dina mimitina aya di India Kalér (diidéntifikasikeun jeung Kirgistan jeung Tajikistan) saterusna nyebar ka daratan India, ngadegkeun karajaanana di wewengkon nagara bagian Haryana jeung Uttar Pradesh di India.
Panggolongan karajaan[édit | sunting sumber]
Karajaan utama wangsa Paurawa[édit | sunting sumber]
Wangsa Paurawa mangrupakeun turunan para raja anu ngahiji dina Dinasti Bulan atawa Wangsa Candra. Karuhun dinasti ieu téh Puru, anakna Yayati, buyut ti Pururawa Aila, raja kahiji Dinasti Bulan/Dinasti Candra.
Karajaan utama wangsa Ikswaku[édit | sunting sumber]
Wangsa Ikswaku atawa Wangsa Surya (Dinasti Surya) mangrupakeun turunan raja Ikswaku, anakna Manu.
Karajaan Wangsa Yadawa[édit | sunting sumber]
Karajaan wangsa Yadawa atawa Dinasti Yadu diparéntah ku turunan Yadu, lanceukna Puru.
Karajaan Matsya[édit | sunting sumber]
Karajaan di wewengkon kulon[édit | sunting sumber]
Karajaan di wewengkon kulon kalér[édit | sunting sumber]
Karajaan di wewengkon kalér[édit | sunting sumber]
Karajaan di wewengkon wétan[édit | sunting sumber]
Karajaan di jajaran Windya Kidul[édit | sunting sumber]
Karajaan di tungtung kidul[édit | sunting sumber]
Karajaan di landeuh walungan Saraswati[édit | sunting sumber]
Karajaan di wewengkon Himalaya[édit | sunting sumber]
Karajaan di wewengkon pagunungan Himalaya dina daptar di handapeun ieu mangrupakeun karajaan anu mencil sarta hésé didugdag ku jelema anu ngadumuk di karajaan beulah landeuh walungan-walungan suci. Nurutkeun sastra Hindu, padumuk di dinya arang gaul jeung dunya luar. Sagala rupa suku bangsa anu éksotik sarta mahluk légéndaris dumuk di dinya.
Karajaan séjén[édit | sunting sumber]
Tempo ogé[édit | sunting sumber]
Rujukan[édit | sunting sumber]
- Mahabarata ku Krishna Dwaipayana Vyasa (tarjamahan dina basa Inggris sadia dina tumbu Sacred-texts.com)
- Ramayana ku Rsi Walmiki (tarjamahan dina basa Inggris sadia dina tumbu Sacred-texts.com)
- Rig Veda (tarjamahan dina basa Inggris ku R.Grifith sadia di Sacred-texts.com)
- ISRO-IRS-SATELLITE Imagery of the dry bed of river Saraswati **www.gisdevelopment.net/archs0001.htm
- Studi Oceanografi di basisir basisir Gujarat ku Indian Archeological Survey, The Discovery of the sub-merged city, Dwaraka [1]
- Indian Space Research Organization (ISRO), IRS-SATELLITE Imagery of the ancient cities, Ahichatra, Kapilavasthu, Sravasti, and Kausambi [2]


text:
Tarawéh
Tarawéh (Arab)salat sunat sabada salat Isa dina bulan puasa,[1] nyaéta ritual ibadah salat sunat umat agama Islam dina peuting-peuting bulan Romadon. Lobana aya anu 8 rakaat, aya anu 20 rakaat, gumantung kana madhab masing-masing. Tarawéh bisa dilaksanakeun sacara munfarid, ogé sacara barjamaah anu dipingpin ku imam. Tarawéh dina basa Arab nyaéta wangun jama tina تَرْوِيْحَةٌ anu hartina waktu sakeudeung pikeun istirahat.[2]
catetan[édit | sunting sumber]
- ↑ Satjadibrata,R.Kamus Basa Sunda.Kiblat Utama. Bandung 2oo8.
- ↑ Tarawih dina Wikipedia basa Indonesia


text:
skip to main |
skip to sidebar
( Kawih, Pop Sunda )
Jang hirupteh teu gampang
Teu cukup ku dipikiran bari kudu dilakonan
Jang jalan kahirupan henteu sapanjang na datar
Aya mudun jeung tanjakan
Kudu sabar dina kurang ulah nepak dada beunghar
Salawasna kudu sukur eling kanu Maha Agung
Kade hidep bisi kufur
Jang sing jadi jalma hade sing jadi jalma gede
Beunghar harta beunghar hate
Jang hidep sing ngajalma turut parentah agama
Ulah jauh ti ulama
Nyobat sareng ahli tobatdalit sareng para kiyayi
Hirup keuna ku owah gingsir ngarah aya anu ngageuing
Mangsa lengkah ningang salah
Sing pinter tur bener sing jujur tong bohong
Ulah nganyerikeun batur ngarah hirup loba dulur
Raksa ucap lampah tekad jeung tabe'at
Ngarah pinanggih bagja salamet dunya aherat
Jang.. jang sing jadi jalma soleh
#End : Jang.. Jang.. hidep sing soleh


text:
World Association of Zoos and Aquariums
World Association of Zoos and Aquariums (WAZA) nyaeta organisasi nu mayungan komunitas kebon binatang jeung akuarium. Anggotana kaasup kebon binatang jeung akuarium nu kasohor, Paguyuban Kebon binatang jeung Akuarium regional jeung nasional, tur sababaraha organisasi nu patali, kawas dokter kebon binatang jeung nu gur kebon binatang, ti sakuliah dunya.
Sajarah[édit | sunting sumber]
Taun 1935, International Union of Directors of Zoological Gardens (IUDZG) ngadeg di Basel, Swiss. Salila Perang Dunya II organisasi ieu eureun, tapi di Rotterdam (Walanda) IUDZG anyar diadegkeun deui ku hiji grup direktur kebon bianatang ti nagara-nagara sekutu jeung netral taun 1946. Taun 2000, IUDZG diganti ngaranna jadi World Association of Zoos and Aquariums (WAZA) keur nuduhkeun ayana hiji organisasi nu leuwih moderen jeung global.


text:
Hispania Racing
Campos Grand Prix mangrupakeun salahsahiji tim balap Formula 1 anu asalna ti Spanyol. Tim ieu mangrupakeun salahsahiji tim enggal anu bakalan berkompetisi di F1 ti mimiti musim 2010. Tim ieu dipigaduh ku tilas pembalap F1 tahun 1980-an, Adrian Campos. Sateuacanna lebet ka F1, tim ieu parantos malang melintang di ajang GP2. Tim ieu bakal bekerjasama sareng pabrikan sasis asal Italia, Dallara anu dipigaduh ku Gian Paolo Dallara.
Sami sapertos Team US F1, Manor, sareng Team Lotus, tim ieu bakal nganggo pasokan mesin ti Cosworth. Rumorna, Pedro de la Rosa bakal ngeusian salahsahiji korsi balapn tim ieu di musim 2010.


text:
Kujang nyaéta hiji pakarang nu mandiri nu asalna ti wewengkon Jawa Kulon. Kujang munggaran dijieun kira-kira abad ka-8 atawa ka-9, dijieun tina beusi, waja sarta bahan pamor, panjangna kira-kira 20 nepi ka 25 cm sarta beuratna kira-kira 300 gram.
Kujang mangrupa pakakas anu ngagambarkaeun kaseukeutan sarta daya kritis dina kahirupan ogé perlambang kakuatan sarta wawanén pikeun nangtayungan hak sarta ngadegkeun bebeneran. Dina jaman bihari pakakas ieu ngan dipaké ku golongan tinangtu nyaéta para raja, prabu anom, golongan pangiwa, panengen, golongan agamawan, para putri sarta golongan kaum wanoja pinilih, sarta para kokolot.
Dina Wacana sarta Khasanah Kabudayaan Nusantara, Kujang diaku minangka pakarang tradisional masarakat Jawa Barat (Sunda) sarta Kujang dipikawanoh minangka pakarang anu ngabogaan nilei sakral sarta miboga kakuatan magis atawa kakuatan ghoib. Sabagian nu naliti nyébutkeun yén istilah Kujang asalna ti kecap Kudihyang jeung akar kecap Kudi sarta Hyang. Kujang (ogé) asalna ti kecap Ujang, anu hartosna manusa atawa jelema. Manusa anu sakti lir ibarat Prabu Siliwangi. Manusa anu sampurna dihareupeun Alloh sarta miboga derajat Ma'rifat anu luhur.
“…Ganjaran nu belapati, satria santosa iman, Raden teu burung dileler, jimat kujang nu utama, pikeun neruskeun lampah, pangjurung ngapung ka manggung, pamuka lawang ka Sunan. Cangkingan lalaki langit, wangkingan lalanang jagat, wewesen leber wawanen, saratna sapira kujang nanging jadi lantaran, Sunan Ambu mikayungyun, para jawara ngaraksa. Kujang the dipake ciri, pusaka Tanah Pasundan, ciciren gede wewesen, pantang lumpat ngandar jangjang, ngeok eleh ku bikang, saur galur nu cacatur, kujang dua pangadekna…”
Ampir sabagian ti masyarakat Jawa Barat apal kana kujang. Tapi, teu loba ti maranéhanana anu nyaho leuwih jero latar sajarah atawa simbol - simbol hartian di balik kujang (kalébét simkuring pribados pangintén hiks...). Kujang ngan nu di pikanyaho teh ngan saukur sawatés sajenis pakarang has Sunda jéng wangun anu ngabogaan tungtung nu seukeut/ runcing. Saleuwihna meureun, Kujang ngan dipikanyaho minangka lambang pamaréntah Propinsi Jawa barat wungkul atawa sanjata khas Sunda.
Alhamdulillah dugi ka deungeut ayeuna sanajan teu acan ngagaduhan Kujang dibumi “sakadar kangge cindera mata hiasan dina tembok tapi simkuring parantos ninggal tur nyépég langsung eta sanjata has sunda teh” basa dina kasempetan ngiriungan ririuangan di Bandung, buatana Bapak Hadian Wasita Saleh – Dosen ITENAS (Institut Teknologi Nasional), atanapi nu akrab disapa Kang Hadian, sareng simkuring gaduh dua tawis katinéng “leres kitu istilahna? Hehe” dua Bros kujang warna emas ti salah sawios pangurus situs kujangpamor.com , hatur nuhun :P
Mangga saupamina para dulur – dulur ngagaduhan minat hoyong terang langkung jero ngenaan Kujang tiasa ngabujéngan bae situsna di kujangpamor.com sakantenan tiasa oge pesen/ balanja online kujang dina situs pengembangan budaya kujang eta.
Cag ah, InsyaAlloh sanes waktos dicukruk langkung jero.
Baktos simkuring, Lilis Mayasari/ LieZMaya.
Gambar: Kujangpamor.com (dokumentasi simkuring pribados.Sumber ti sababaraha rujukan Website dina Google
Hapuntén boh bilih aya kalepatan dina artikel nu parantos disérat ku simkuring diluhur.
Tutumbu Carita diluhur:


text:
Mikroskop
Mangrupa parabot sabangsa kékér pikeun nétélakeun mahluk-mahluk nu lalembut pisan, anu teu bisa diténjo ku mata.[1] Ku jalan maké mikroskop, bibit-bibit panyakit, babagian getih, jeung sajabana bisa kanyahoan.[1] Aya mikroskop bisa ngagedékeun nepi ka 100.000 kali atawa leuwih.[1]
Kecap mikroskop nyaéta gabungan ti dua kecap Yunani "mikros" atawa leutik, sarta "skopos" atawa "pemerhati".[2] Jadi mikroskop nya éta "pemerhati barang-barang leutik".[2] Mikroskop nyaéta pakakas anu dipaké pikeun nempo hal-hal anu pohara leutik anu henteu bisa ditempo ku "mata telanjang".[2]
Biasana hiji barang katempo leuwih badag lamun tempatna beuki deukeut jeung panon manusa.[2] Tapi lamun jarakna leuwih deukeut ti 10 inci, barang éta henteu écés deui katempo.[2] Ieu dingaranan henteu écés.[2] Ayeuna lamun hiji lensa cembung basajan ditaruh antara panon sarta barang, barang éta bisa dibawa leuwih deukeut ti 10 inci sarta masih tetep écés katempo.[2]
Ayeuna éta disebut "kaca pembesar".[2] Tapi kaca-kaca pembesar biasa sabenerna nyaéta mikroskop-mikroskop basajan, sarta ku ngaran éta mikroskop-mikroskop éta geus dipikawanoh saprak jaman baheula.[2] Jadi, lamun nyarita ngeunaan pamanggih mikroskop, sabenerna disebutkeun “mikroskop majemuk”.[2] Tapi sabenerna, jaman ayeuna disebutkeun mikroskop, éta téh barang anu dimaksud. [2]
Naon nu dimaksad mikroskop majemuk téh? Dina mikroskop jenis ieu, pembesaran lumangsung dina dua tahap.[2] Aya lensa anu dingaranan obyektif, anu ngahasilkeun gambar utama anu digedéan.[2] Saterusna aya lensa séjén anu dingaranan lensa panon atawa okular, anu ngagedéan gambaran kahiji éta.[2] Dina praktek anu sabenerna, aya sawatara lensa anu dipaké boh pikeun sawatara lensa obyektif boh okular, tapi prinsipnya nyaéta prinsip dina pembesaran dua tahap éta.[2]
Mikroskop majemuk kapanggih antara taun 1590 sarta taun 1610.[2] Sanajan euweuh seorangpun anu bener-bener yakin saha penemu anu sabenerna, pangajén biasana dibikeun ka Gallileo. [2] Saurang ahli berkebangsaan Walanda anu ngaranna Leeuwenhoek sakapeung digeroan bapa mikroskop, tapi hal éta dimaksudkeun ku sagala rupa penemuan anu manéhna mekarkeun tina mikroskop. [2]
Leeuwenhoek némbongkeun yén kumbang penggerek, kutu, sarta mahluk-mahluk leutik séjénna asalna ti endog sarta henteu "dihasilkeun sacara spontan".[2] Manéhna nyaéta jelema kahiji anu nempo wangun-wangun kahirupan mikroskopik minangka protozoa sarta bakteri.[2] Ku mikroskopna sorangan, manéhna nya éta jelema kahiji anu nempo sakumna peredaran getih.[2] Dewasa ieu mikroskop penting pikeun manusa dina ampir kabéh wangun élmu pangaweruh sarta industri.[2]


text:
Dina tahun 1916, Pangeran Aria Suria Atmaja (Bupati Sumedang), usul kapamarentah Hindia Belanda, sangkan rahayat Hindia Belanda (Sunda ?) dibere pangaweruh ngeunaan metakeun pakarang (bedil), pikeun ngabantu dina ngajaga kaamanan lemah caina. Tapi Ku pamerntah Hindia Belanda harita teu di idinan, sabab hariwang bisi malik ka maranehna. Kuayana kitu Pangeran Sura Atmaja nyerat hiji buku, nu judulna “DITIUNG SAMEMEH HUJAN”, jejer caritana urang Sunda kudu waspada. (Dicutat tina Sajarah Sumedang, E Kosmajadi)
Dina buku “DITIUNG SAMEMEH HUJAN” aya papatah ti anjeunna keur urang sunda, tah ieu :
BARIS KA SAGALA BARUDAK SUNDA
Aing neneda ka Gusti Nu Maha Kawasa muga-muga ati maraneh dibukakeun kana panemu (elmu), lamun maraneh ngadenge papatah nu hade supaya tereh ngaharti sumawonna kana papatah-papatah nu geus sababaraha taun dipapatahkeun supaya diimankeun wanti-wanti pisan. Paneda aing ka Gusti Allah supaya pinaringan kabungahan jeung rejeki di dunia ieu tepi kana poe bungsuna (ajal), sarta muga dijauhkeun tina bahla jeung pinaring umur panjang, kitu deui masing runtut rukun jeung baraya maraneh, muga ulah aya saurang oge maraneh nu eureun mikaheman sakabehna numaparin ganjaran ka maraneh.
Cekel papatah aing ieu, supaya ulah aya saurang oge tina antara maraneh nu boga ati bingung lamun matak manggih bahaya nu kasebut didieu, karana papatah aing ieu nyaeta buktina nu dipaparinkeun ka urang sarerea. Sarta lamun aing nerangkeun ka maraneh buktina tea, nyaeta sestu-estuna didatangkeunnana ku Nu Maka Kawasa. Puguh Maraneh dikawasakeun pikeun bisa narima isarat nu didatangkeun ka Gusti Allah ka Maraneh.
Maraneh bisa maksa ngeureunkeun kalakuan goreng, karana Gusti Allah nu Kawasa nuduhkeun kana jalan nu mulus ka maraneh dipilampah di dunya ieu.Tangtu Maraneh jadi conto pikeun diturutan ku sasama maraneh jeung tangtu
sakabehna manusa sarukaeun ka maraneh.
Sarta beh dituna maraneh ngarasa bagja tepi ka anak incu.
Maraneh sarerea nu saendengna pada ngarimankeun kana maksud aing tea, aing
nyerenkeun eta papatah aing anu panungtungan, sakedah polah, karana aing
ngarasa geus kolot moal sababaraha deui nya umur.
Kulantaran tulisan aing ieu supaya mangke dimana urang geus papisah,
muga-muga maraneh jadi jalma pinter, bisa ngaji jeung ngingetkeun carita
ieu, dipikir beurang jeung peuting.
Jeung beh dituna muga-muga maraneh bisa nurutan karuhun maraneh muga-muga
bisaeun mindahkeun naon kakurangan diri maraneh muga salawasna diraksa.
Lamun maraneh geus ngarasa kapapatenan dulur cara aing kapapatenan ku
karuhun aing, poma maraneh ulah poho ngahormat, nulungan jeung nurut nu
wajib pikeun maraneh narandaakeun jalan kabeneran sanajan ku jalan sejen.
Eta panghormat aing nu panungtunan ka maraneh, samemehna nyawa aing dipundut
ku Nu Kagungan.
Ku Sabab eta nyawa aing di akherat moal era ku bangsa sasama aing, yen aing
geus ditakdirkeun ku Gusti Allah dilantarankeun pitulungna Kangjen
Gouvenement dijadikeun purah mamatahan jeung ngajak ka maraneh sarerea.
Sakitu Pamenta aing, kamaraneh sarerea, supaya diturut.
PANGERAN ARIA SURIA ATMAJA
Dibabarkeun di Sumedang 11 Januari 1851
Wafat di Mekah 1 Juni 1921


text:
Jumat, 04 September 2009
Raden Machjar Angga Koesoemadinata
Raden Machjar Angga Koesoemadinata (sering ogé diseratkeun Kusumadinata, Kusumahdinata, kusumah dinata, Anggakusumadinata; langkung dikenal ku nami Pak Machjar atawa Pak Mahyar, lahir di Sumedang, 7 Désémber 1902, wafat di Bandung, 9 April 1979) téh seniman sinareng musikolog Sunda. Anjeunna dikenal sebagai pangarang lagu-lagu Sunda, pangatik nu ngakhususkeun anjeun kana ngamajukan pamgatikan seni-sowanten Sunda, panalungtik kalayan ahli téori musik Sunda, anu nyiptakeun kanayagan (sistim notasi nada) Sunda da mi na ti la sinareng nu pamendak sistem 17 tangga nada Sunda.
Biografi
Pa Machjar nu di masyarakat Jawa Barat langkung dikenal seniman pencipta lagu-lagu Sunda sayaktosna mah pangatik sinareng pakar musikologi, hususna etnomusikologi anu nitenan pelog sareng salendro. Pangaweruh anjeunna perkawis seni karawitan pelog sareng salendro téh kékéngingan ti waktos murangkalih kénéh dumeh guguru ka sabaraha urang juru tembang sinareng nayaga, di antawisna diajar rebab ka para nayaga ulung Pak Etjen Basara, Pak Sura sareng Pak Natadiredjo, diajar gamelan ka Pak Sai dan Pak Idi, kalayan diajar tembang ka Pak Oetje juru pantun kakoncara di Bandung.
Ngawitan Pak Machjar kenal kana metoda sains sinareng elmu fisika sinareng elmu musik barat ogé waktos ajeunna janten murid di sakola guru (Kweekschool sareng Hogere Kweekschool). Ku ngadasarkeun kana élmu musik barat sareng élmu fisika anu tos kalintang jero diteuleumanana, anjeunna ngayakeun pangukuran sareng panalungtikan frekuensi soanten-soanten nu aya dina rancatan gamelan sareng lagu-lagu anu dikawihkeun atanapi aun digentrakeun dina rebab. Dina tahun 1923 (masih kénéh di bangku sakola) anjeunna parantos nyiptakan serat kanayagan (notasi nada) da mi na ti la, kalayan nyerat buku teori seni soanten Sunda anu dijudulan ‘Elmuning Kawih Sunda’. Saparantosna namatkan HKS sareng ditempatkeun janten guru di HIS Sumedang (1924-1932), anjeunna neraskeun panalungtikanana perkawis téori seni raras.
Anu janten titik balik penting dina karierna ajeunna salaku panalungtik téh paamprokna sareng Mr. Jaap Kunst, ahli etnomusikologi Walanda, di antawis tahun 1927-1929, nu nuju ngayakeun panalungtikan seni soanten di sakuriling kapuloan Nusantara. Tah didieu téh kajantenan ayana saling nukeur élmu, antawis élmu musik ti Jaap Kunst sareng élmu gamelan atanapi pelog-salendro ti Pa Machjar. Tah dina danget ieu pisan anjeunna neuleuman langkung jero deui perkawis konsép keléter soanten sinareng cara ngukurna nganggo instrumén anu ngalibatkeun konvérsi matematikna kana sakala musik nu nganggo nilai logaritma, konsep interval cents ti Ellis (1884) sinareng Hornbostel (1920) kalayan music rule ti Reiner.
Tahun 1933,anjeunna ditugaskan ngawengku sisim pangatikan seni soanten di sadaya sakola-sakola pribumi di Jawa Kulon kalayan nganggo sistim da mi na ti la. Dina jaman pendudukan Jepang (1942-1945) anjeunna ngawulang di sakola guru, saterasna ti taun 1945 dugi ka 1947 anjeunna janten guru élmu alam, sajarah sareng basa Inggris di (SMP/SMA) Bandung. Saparantosna éta ajeunna diangkat janten kapala kantor Pendidikan (koordinator Pendidikan Rendah) di Sumedang (1947-1950) anu salajengna ditugaskeun kana pangatikan seni-soanten di sakola-sakola handap sareng menengah Jawa Kulon di Bandung (1950-1952). Salajengna anjeunna janten staf ahli di Jawatan Kebudayaan Jawa Kulon di Bandung. Salajengna deui di taun 1958 (dugi ka 1959), anjeunna diangkat janten Direktur Konservatori Karawitan Sunda Bandung. Salian ti éta ajeunna téh oge janten dosen luar biasa kanggo ngawulang élmu akustik sareng gamelan Sunda di Konservatori Karawitan Surakarta (1953-1959).
Anjeunna téh nikah sareng Ibu Saminah salah sawios lulusan nu pangheulana di sakola guru isteri Van Deventer di Salatiga. Aranjeunna dikarunia ku 10 urang barudak, mung waé hanjakalna téh teu aya nu ngagugulung kasenian, nganging seseueurna icikibung dina bidang élmu pangaweruh alam; Machjeu Koesoemadinata (alm), Kama Kusumadinata (alm, ahli volkanologi di Diréktorat Vulkanologi, Departemén Pertambangan), Ny Karlina Sudarsono (alm), dr. Soetedja Koesoemadinata (alm), Prof. Dr. R. Prajatna Koesoemadinata (guru besar emiritus dina élmu geologi ITB), Dr. Santosa Koesoemadinata (pangsiunan panalungtiki biologi di Departemen Pertanian), dr. Rarasati Djajakusumah (alm), Prof. Dr. Roekmiati Tjokronegoro, (gurubesar dina élmu kimia di Universitas Padjadjaran), Muhamad Sabar Koesoemadinata (ahli Geologi Kwarter di Pusat Penelitian dan Pengembangan Geologi), sinareng Ir. Margana Koesoemadinata (alm, ahli akustik di LIPI nusalajengna di KLH). Nya aranjeunna teh sempat ngadegkeun Yayasan Daminatila usaha supados ngalestarikeunn karya-karya sareng pamendak hasil panalungtikan Pa Machjar.
Pamendak sinareng Hasil Karya
Salaku seniman pangarang lagu, Pa Machjar nyiptakan lagu-lagu Sunda sapertos Lemah Cai, Dewi Sartika, Sinom Puspasari, atanapi ngadangding lagu-lagu Sunda traditional kalayan nyeratkeunnana nganggo notasi da mi na ti la. Salaku seniman anjeunna oge ngadangding sandiwara kalayan ngamimitian Gending Karesmen (opera Sunda) nu disebat anjeunna Rinenggasari sinareng karya-karyana di antawisna Sarkam Sarkim (1926), Permana Permana Sari (1930), Sekar Mayang (1935), Trésnawati (1959) sareng Iblis Mindo Wahyu (1968).
Salaku ahli teori musik, hususna di bidang Pelog sareng Salendro, anjeunna ngaformulasikan sistim notasi da mi na ti la kanggo lagu-lagu Sunda, nalungtik kalayan nyerat perkawis téori seni raras dan gamelan di antawisna Ringkesan Pangawikan Rinengga Swara (1950), Ilmu Seni Raras (1969) sinareng oge buku lagu-lagu Sunda. Babarengan sareng Mr. Jaap Kunst anjeunna ogeh seueur ngahasilkeun tulisan (publikasi) perkawis téori musik gamelan. Dina antawis hasil panalungtikan sinareng pangciptaan dari Pa Machyar teh gamelan éksperimental nganggo 9-tangga nada (1937) kanggo pelog sareng gamelan 10-tangga nada kanggo salendro (1938), mung wae kaduana teh laleungitan waktu jaman (1942-45). Lian ti nyiptakeun gamelan monumental Ki Pembayun, anjeunna oge nyiptakeun gitar akustik 17 tangga nada.
Sumbangan anjeunna pangageungna téh ayana dina hasil panalungtikan anu saleres-leresna sifatna ilmiah anu nuju ka universalitas (unified theory) seni soanten nyaéta teori 17 tangga nada Sunda (1950) di mana hiji oktaf diwengku ku 17 interval nu sami di 70 10/17 cents, ti mana tiap nada setiap laras (tangga nada) Sunda téh tiasa dicandak. Ieu model téh sifatna universal kumargi ngagaduhan nada-nada anu lengkep pisan sareng tiasa digentrakeun kanggo ngiringkeun lagu-lagu dina mangrupi-rupi tangga nada.
Dina panalungtikanna anjeunna ngagunakan alat ukur keleter soanten monochord anu di damelna dibantu ku tukang kecapi sareng nayaga ulung Pak Idi. Ieu alat téh dijangkepan ku skala keleter (frekuensi) nu ku alpukahna Mr. Jaap Kunst kenging ti laboratorium musikologi di Europa. Unggal-unggal monochord téh badé dianggo sateu-acanna anjeunna ngakalibrasikeun heula kana garpuh soanten anu keleterna tos baku (660 hz). Ieu alat téh nyatana cekap akurat, dugi ka dianggo oge ku pakar-pakar musikologi sepertos Prof. Collin McPhee ti Amerika Serikat sareng C. Campagne, direktur sakola musik di Bandung. Alat monochord ieu téh mangrupi alat utami Pa Machjar nu dicacandak ka mana-mana waktos ajeunna ngayakeun panalungtikan perkawis Pelog Salendro dugi ka pupusna.
Ki Pembayun
Ku alpukahna kalayan bantuan ti Industri Pariwisata P.D. Provinsi Jawa Barat, anu disesepuhan ku R.A. Sjukur Dharma Kesuma, di taun 1969 Pa Machjar nyiptakan gamelan anu dinamian ‘Ki Pembayun’ (hartosna si cikal) sareng nu mangrupikeun gamelan pangageungna nu pernah aya di Indonesia. Ieu gamelan téh diwangun kanggo ngawujudkeun kependakna teorinya sistim 17 tangga nada. Sanés waé Laras Salendro, Madénda, degung, Kobongan Mataraman, waé anu tiasa digentrakeun dina ieu gamelan téh, nanging lagu-lagu nu tangga nada musik Barat ogé tiasa dimaénkan ngaggo ieu gamelan téh.
Peupeuriheun gamelan Ki Pembayun téh hésé dimaénkeunana kumargi mangrupi hal anu teu umum sareng meryogikeun waktos nu lami kanggo latihanana, nanging kanggo bahan kajian mah ku ayana ieu gamelan téh penting pisan. Na da teu sakedik para panalungtik ti nagara lain nu kagum ku munculna ieu gamelan téh. Nurutkeun ahli etnomusikologi Andrew Weintraub (2001), munculna gamelan sorog nu ayeuna ayeuna mekar, pada dasarna mah mangrupikeun pangaruh ti gamelan Ki Pembayun. Mung wae hanjakal pisan gamelan Ki Pembayun teh saterasna mah leungit raib. Hiji-hijina patilasan anu ayeuna aya keneh teh tiasa jantén mung potrét sareng gentra ieu gamelan anu masih tiasa kajeprét sareng direkam ku Dr. Margaret Kartomi, profesor musik di Monash University, Australia.
Panghargaan
Di antawis panghargaan-panghargaan anu ditampi ajeunna téh mangrupi penghargaan pang luhurna di bidang budaya; nyaéta Piagam Anugrah Seni, salaku ahli sareng pangweku teori Karawitan Sunda ti Menteri Pendidikan dan Kebudayaan (17 Agustus 1969), panghargaan pencipta lagu rampak sekar Ibu Dewi Sartika (4 Desember 1975), sinareng panghargaan ti Ikatan Seniman Sunda (9 Mei 1959).
Raden Machjar Angga Koesoemadinata (sering ogé diseratkeun Kusumadinata, Kusumahdinata, kusumah dinata, Anggakusumadinata; langkung dikenal ku nami Pak Machjar atawa Pak Mahyar, lahir di Sumedang, 7 Désémber 1902, wafat di Bandung, 9 April 1979) téh seniman sinareng musikolog Sunda. Anjeunna dikenal sebagai pangarang lagu-lagu Sunda, pangatik nu ngakhususkeun anjeun kana ngamajukan pamgatikan seni-sowanten Sunda, panalungtik kalayan ahli téori musik Sunda, anu nyiptakeun kanayagan (sistim notasi nada) Sunda da mi na ti la sinareng nu pamendak sistem 17 tangga nada Sunda.
Biografi
Pa Machjar nu di masyarakat Jawa Barat langkung dikenal seniman pencipta lagu-lagu Sunda sayaktosna mah pangatik sinareng pakar musikologi, hususna etnomusikologi anu nitenan pelog sareng salendro. Pangaweruh anjeunna perkawis seni karawitan pelog sareng salendro téh kékéngingan ti waktos murangkalih kénéh dumeh guguru ka sabaraha urang juru tembang sinareng nayaga, di antawisna diajar rebab ka para nayaga ulung Pak Etjen Basara, Pak Sura sareng Pak Natadiredjo, diajar gamelan ka Pak Sai dan Pak Idi, kalayan diajar tembang ka Pak Oetje juru pantun kakoncara di Bandung.
Ngawitan Pak Machjar kenal kana metoda sains sinareng elmu fisika sinareng elmu musik barat ogé waktos ajeunna janten murid di sakola guru (Kweekschool sareng Hogere Kweekschool). Ku ngadasarkeun kana élmu musik barat sareng élmu fisika anu tos kalintang jero diteuleumanana, anjeunna ngayakeun pangukuran sareng panalungtikan frekuensi soanten-soanten nu aya dina rancatan gamelan sareng lagu-lagu anu dikawihkeun atanapi aun digentrakeun dina rebab. Dina tahun 1923 (masih kénéh di bangku sakola) anjeunna parantos nyiptakan serat kanayagan (notasi nada) da mi na ti la, kalayan nyerat buku teori seni soanten Sunda anu dijudulan ‘Elmuning Kawih Sunda’. Saparantosna namatkan HKS sareng ditempatkeun janten guru di HIS Sumedang (1924-1932), anjeunna neraskeun panalungtikanana perkawis téori seni raras.
Anu janten titik balik penting dina karierna ajeunna salaku panalungtik téh paamprokna sareng Mr. Jaap Kunst, ahli etnomusikologi Walanda, di antawis tahun 1927-1929, nu nuju ngayakeun panalungtikan seni soanten di sakuriling kapuloan Nusantara. Tah didieu téh kajantenan ayana saling nukeur élmu, antawis élmu musik ti Jaap Kunst sareng élmu gamelan atanapi pelog-salendro ti Pa Machjar. Tah dina danget ieu pisan anjeunna neuleuman langkung jero deui perkawis konsép keléter soanten sinareng cara ngukurna nganggo instrumén anu ngalibatkeun konvérsi matematikna kana sakala musik nu nganggo nilai logaritma, konsep interval cents ti Ellis (1884) sinareng Hornbostel (1920) kalayan music rule ti Reiner.
Tahun 1933,anjeunna ditugaskan ngawengku sisim pangatikan seni soanten di sadaya sakola-sakola pribumi di Jawa Kulon kalayan nganggo sistim da mi na ti la. Dina jaman pendudukan Jepang (1942-1945) anjeunna ngawulang di sakola guru, saterasna ti taun 1945 dugi ka 1947 anjeunna janten guru élmu alam, sajarah sareng basa Inggris di (SMP/SMA) Bandung. Saparantosna éta ajeunna diangkat janten kapala kantor Pendidikan (koordinator Pendidikan Rendah) di Sumedang (1947-1950) anu salajengna ditugaskeun kana pangatikan seni-soanten di sakola-sakola handap sareng menengah Jawa Kulon di Bandung (1950-1952). Salajengna anjeunna janten staf ahli di Jawatan Kebudayaan Jawa Kulon di Bandung. Salajengna deui di taun 1958 (dugi ka 1959), anjeunna diangkat janten Direktur Konservatori Karawitan Sunda Bandung. Salian ti éta ajeunna téh oge janten dosen luar biasa kanggo ngawulang élmu akustik sareng gamelan Sunda di Konservatori Karawitan Surakarta (1953-1959).
Anjeunna téh nikah sareng Ibu Saminah salah sawios lulusan nu pangheulana di sakola guru isteri Van Deventer di Salatiga. Aranjeunna dikarunia ku 10 urang barudak, mung waé hanjakalna téh teu aya nu ngagugulung kasenian, nganging seseueurna icikibung dina bidang élmu pangaweruh alam; Machjeu Koesoemadinata (alm), Kama Kusumadinata (alm, ahli volkanologi di Diréktorat Vulkanologi, Departemén Pertambangan), Ny Karlina Sudarsono (alm), dr. Soetedja Koesoemadinata (alm), Prof. Dr. R. Prajatna Koesoemadinata (guru besar emiritus dina élmu geologi ITB), Dr. Santosa Koesoemadinata (pangsiunan panalungtiki biologi di Departemen Pertanian), dr. Rarasati Djajakusumah (alm), Prof. Dr. Roekmiati Tjokronegoro, (gurubesar dina élmu kimia di Universitas Padjadjaran), Muhamad Sabar Koesoemadinata (ahli Geologi Kwarter di Pusat Penelitian dan Pengembangan Geologi), sinareng Ir. Margana Koesoemadinata (alm, ahli akustik di LIPI nusalajengna di KLH). Nya aranjeunna teh sempat ngadegkeun Yayasan Daminatila usaha supados ngalestarikeunn karya-karya sareng pamendak hasil panalungtikan Pa Machjar.
Pamendak sinareng Hasil Karya
Salaku seniman pangarang lagu, Pa Machjar nyiptakan lagu-lagu Sunda sapertos Lemah Cai, Dewi Sartika, Sinom Puspasari, atanapi ngadangding lagu-lagu Sunda traditional kalayan nyeratkeunnana nganggo notasi da mi na ti la. Salaku seniman anjeunna oge ngadangding sandiwara kalayan ngamimitian Gending Karesmen (opera Sunda) nu disebat anjeunna Rinenggasari sinareng karya-karyana di antawisna Sarkam Sarkim (1926), Permana Permana Sari (1930), Sekar Mayang (1935), Trésnawati (1959) sareng Iblis Mindo Wahyu (1968).
Salaku ahli teori musik, hususna di bidang Pelog sareng Salendro, anjeunna ngaformulasikan sistim notasi da mi na ti la kanggo lagu-lagu Sunda, nalungtik kalayan nyerat perkawis téori seni raras dan gamelan di antawisna Ringkesan Pangawikan Rinengga Swara (1950), Ilmu Seni Raras (1969) sinareng oge buku lagu-lagu Sunda. Babarengan sareng Mr. Jaap Kunst anjeunna ogeh seueur ngahasilkeun tulisan (publikasi) perkawis téori musik gamelan. Dina antawis hasil panalungtikan sinareng pangciptaan dari Pa Machyar teh gamelan éksperimental nganggo 9-tangga nada (1937) kanggo pelog sareng gamelan 10-tangga nada kanggo salendro (1938), mung wae kaduana teh laleungitan waktu jaman (1942-45). Lian ti nyiptakeun gamelan monumental Ki Pembayun, anjeunna oge nyiptakeun gitar akustik 17 tangga nada.
Sumbangan anjeunna pangageungna téh ayana dina hasil panalungtikan anu saleres-leresna sifatna ilmiah anu nuju ka universalitas (unified theory) seni soanten nyaéta teori 17 tangga nada Sunda (1950) di mana hiji oktaf diwengku ku 17 interval nu sami di 70 10/17 cents, ti mana tiap nada setiap laras (tangga nada) Sunda téh tiasa dicandak. Ieu model téh sifatna universal kumargi ngagaduhan nada-nada anu lengkep pisan sareng tiasa digentrakeun kanggo ngiringkeun lagu-lagu dina mangrupi-rupi tangga nada.
Dina panalungtikanna anjeunna ngagunakan alat ukur keleter soanten monochord anu di damelna dibantu ku tukang kecapi sareng nayaga ulung Pak Idi. Ieu alat téh dijangkepan ku skala keleter (frekuensi) nu ku alpukahna Mr. Jaap Kunst kenging ti laboratorium musikologi di Europa. Unggal-unggal monochord téh badé dianggo sateu-acanna anjeunna ngakalibrasikeun heula kana garpuh soanten anu keleterna tos baku (660 hz). Ieu alat téh nyatana cekap akurat, dugi ka dianggo oge ku pakar-pakar musikologi sepertos Prof. Collin McPhee ti Amerika Serikat sareng C. Campagne, direktur sakola musik di Bandung. Alat monochord ieu téh mangrupi alat utami Pa Machjar nu dicacandak ka mana-mana waktos ajeunna ngayakeun panalungtikan perkawis Pelog Salendro dugi ka pupusna.
Ki Pembayun
Ku alpukahna kalayan bantuan ti Industri Pariwisata P.D. Provinsi Jawa Barat, anu disesepuhan ku R.A. Sjukur Dharma Kesuma, di taun 1969 Pa Machjar nyiptakan gamelan anu dinamian ‘Ki Pembayun’ (hartosna si cikal) sareng nu mangrupikeun gamelan pangageungna nu pernah aya di Indonesia. Ieu gamelan téh diwangun kanggo ngawujudkeun kependakna teorinya sistim 17 tangga nada. Sanés waé Laras Salendro, Madénda, degung, Kobongan Mataraman, waé anu tiasa digentrakeun dina ieu gamelan téh, nanging lagu-lagu nu tangga nada musik Barat ogé tiasa dimaénkan ngaggo ieu gamelan téh.
Peupeuriheun gamelan Ki Pembayun téh hésé dimaénkeunana kumargi mangrupi hal anu teu umum sareng meryogikeun waktos nu lami kanggo latihanana, nanging kanggo bahan kajian mah ku ayana ieu gamelan téh penting pisan. Na da teu sakedik para panalungtik ti nagara lain nu kagum ku munculna ieu gamelan téh. Nurutkeun ahli etnomusikologi Andrew Weintraub (2001), munculna gamelan sorog nu ayeuna ayeuna mekar, pada dasarna mah mangrupikeun pangaruh ti gamelan Ki Pembayun. Mung wae hanjakal pisan gamelan Ki Pembayun teh saterasna mah leungit raib. Hiji-hijina patilasan anu ayeuna aya keneh teh tiasa jantén mung potrét sareng gentra ieu gamelan anu masih tiasa kajeprét sareng direkam ku Dr. Margaret Kartomi, profesor musik di Monash University, Australia.
Panghargaan
Di antawis panghargaan-panghargaan anu ditampi ajeunna téh mangrupi penghargaan pang luhurna di bidang budaya; nyaéta Piagam Anugrah Seni, salaku ahli sareng pangweku teori Karawitan Sunda ti Menteri Pendidikan dan Kebudayaan (17 Agustus 1969), panghargaan pencipta lagu rampak sekar Ibu Dewi Sartika (4 Desember 1975), sinareng panghargaan ti Ikatan Seniman Sunda (9 Mei 1959).
Langganan: Poskan Komentar (Atom)


text:
Statistik matematis
Statistik matematis migunakeun tiori probabiliti sarta cabang séjén matematik pikeun ngulik statistik tina jihat matematis murni.
Jadi, pikeun conto, hiji conto acak dituliskeun salaku runtuyan variabel acak,
nu masing-masing nuturkeun hiji sebaran probabiliti nu tangtu (biasana dianggap independent and identically distributed|kasebar bebas sarta identik). Sample mean digambarkeun salaku fungsi tina variabel,
sarta ngarupakeun variabel acak tina hiji sebaran.
Ku migunakeun ieu cara, statistik matematik ngarupakeun salah sahiji usaha keur ngabuktikeun teori-teori nu loba dipake dina statistik terapan.


text:
Ribosom
Ribosom nyaéta organél leutik sarta mundel dina sél nu boga fungsi minangka tempat sintésis protéin. Ribosom berdiaméter kira-kira 20 nm sarta diwangun luhur 65% RNA ribosom (rRNA) sarta 35% protéin ribosom (disebut Ribonukleoprotein atawa RNP). Organel ieu menarjamahkeun mRNA pikeun nyieun rantai polipéptida (nyaéta protéin) ngagunakeun asam amino anu dibawa ku tRNA dina prosés translasi. Di jero sél, ribosom tersuspénsi di jero sitosol atawa terikat dina rétikulum éndoplasma garihal, atawa dina mémbran inti sél.


text:
Polandia
Polandia (dina basa Polski: Polska) mangrupakeun hiji négara républik di Éropa Tengah nu tepung wates jeung Jérman di kulon, Céko jeung Slovakia di kidul, Rusia (Kaliningrad), Lithuania di wétan-kalér, jeung Bélarus sareng Ukraina di wétan (Garis Curzon).
Daptar eusi
Babagian administratif[édit | sunting sumber]
Polandia sacara administratif dibagi kana 16 propinsi (Inggris: voivodship; Polandia: Województwo). Saban propinsi dibagi kana sababaraha Powiat (sarupa kabupatén, jeung saban Powiat dibagi kana sababaraha Gmina (sarupa kacamatan).
Daptar provinsi Polandia[édit | sunting sumber]
- Propinsi Dolnoslaskie
- Propinsi Kujawsko-Pomorskie
- Propinsi Lubelskie
- Propinsi Lubuskie
- Propinsi Lodzkie
- Propinsi Malopolskie
- Propinsi Mazowieckie
- Propinsi Opolskie
- Propinsi Podkarpackie
- Propinsi Podlaskie
- Propinsi Pomorskie
- Propinsi Slaskie
- Propinsi Swietokrzyskie
- Propinsi Warminsko-Mazurskie
- Propinsi Wielkopolskie
- Propinsi Zachodniopomorskie
Dayeuh-dayeuh gedé Polandia[édit | sunting sumber]
- Warsawa
- Łódź
- Krakow
- Wroclaw
- Poznan
- Gdansk
- Szczecin
- Bydgoszcz
- Lublin
- Katowice
- Bielsko-Biała
- Bialystok
- Rzeszów
Basa[édit | sunting sumber]
Méh sadaya wargi Polandia maké basa Polandia salaku basa asli aranjeunna.
Tempo ogé[édit | sunting sumber]
Tumbu kaluar[édit | sunting sumber]
Tingali ogé Polandia di Wikivoyage
Loka pamaréntah[édit | sunting sumber]
- polska.pl
- poland-tourism.pl
- polandembjak.org
- polisgworld.com
- prezydent.pl
- kprm.gov.pl
- sejm.gov.pl
- senat.gov.pl
- sn.pl
- trybunal.gov.pl
- eurokonstytucja.pl
- europolityka.pl
- euroszansa.pl
Loka pariwisata[édit | sunting sumber]
Galeri poto[édit | sunting sumber]
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
Standardisasi
Istilah standardisasi miboga sababaraha harti gumantung kana kontéksna. Kaguna umum kecap standar nunjukkeun yén standar ngarupakeun sakumpulan tungtunan pikeun interoperabilitas anu dimupakatan sacara universal. Sanajan kitu, pluralitas organisasi-organisasi anu ngaluarkeun standar boga harti yén hiji dokumén anu diaku salaku hiji "standar" henteu perlu meunangkeun dukungan ti réa pihak. Saperti ucapan Grace Hopper: "Daya tarik standar nyaéta réa pisan pilihan pikeun dipilih".
Daptar eusi
Kaguna[édit | sunting sumber]
Dina kontéks téknologi jeung industri, standardisasi ngarupakeun prosés nyieun hiji spésifikasi téknik, anu disebut standar, anu ngalibetkeun para pamangku kapentingan. Standardisasi ogé bisa dianggap salaku hiji mékanisme pikeun ngaoptimalkeun kaguna sumber-sumber daya nu langka (jarang) saperti leuweung anu kaancam ku pabrik keretas. Conto standardisasi: sakabéh nagara Éropah kiwari maké jaringan listrik arus bulak-balik (AC) 230 volt 50 Hz ogé telepon sélulér GSM, sarta (sahenteuna sacara resmi) ngagunakeun ukuran panjang dina méter. Inggris sacara resmi narima ukuran méter pikeun tujuan usaha tapi, sanajan kitu, hijian ukuran suku sarta inci masih ilahar digunakeun ku masarakat umum di eta nagara.
Standard sifatna bisa de facto, nu hartina standar kasebut dilaksanakeun sacara sukaréla, atawa de jure, nu hartina standar digunakeun lantaran aya kontrak, dokumén atawa kawajiban anu ngiket sacara hukum. Badan-badan pamaréntahan mindeng ngawajibkeun standar anu dikaluarkeun ku organisasi-organisasi standar resmi. Standar-atandar anu diwajibkeun éta kudu ditedunan ku dunya usaha.
Hiji standar bisa open atawa proprietary.
Aya réa standar jeung rarancang standar anu lumaku di sakuliah dunya (contona, standardisasi pikeun kabel listrik) anu dimekarkeun sarta diropéa ku ISO, IEC, UPU atawa ITU.
Aya ogé organisasi standar régional saperti CEN, CENELEC, ETSI, sarta IRMM di Éropah, Pan American Standards Commission (COPANT), Pacific Area Standards Congress (PASC), African Organization for Standardization (ARSO), Arab Industrial Development and Mining Organization (AIDMO), jeung sajabana.
Organisasi-organisasi standar sub-régional ogé aya saperti MERCOSUR Standardization Association (AMN), CARICOM Regional Organisation for Standards and Quality (CROSQ), katut ASEAN Consultative Committee for Standards and Quality (ACCSQ).
Umumna, unggal nagara mibanda hiji organisasi standar nasional anu diaku. Contona di antarana ABNT, ANSI, BSI, DGN, DIN, IRAM, JISC, KATS, SABS, SAC, SCC, SIS, SNZ. Di Indonésia, organisasi standar nasional anu diaku nyaéta Badan Standardisasi Nasional (BSN). Organisasi-organisasi standar nasional (OSN) kasebut kamungkinan ngarupakeun hiji-hijina wakil unggal nagara dina ISO.
OSN sifatna bisa organisasi publik, organisasi swasta, atawa gabungan publik jeung swasta. Contona, SCC di Kanada, Dirección General de Normas, DGN di Méksiko katut American National Standards Institute (ANSI) di Amérika Sarikat. SCC ngarupakeun pausahaan swasta Kanada anu ngaranna Crown Corporation, DGN ngarupakeun agén pamaréntahan sahandapeun Kamantrian Ékonomi Méksiko, sedengkeun ANSI ngarupakeun hiji organisasi nirlaba 501(c)(3) kalawan anggota anu asalna ti séktor publik jeung séktor swasta.
Cutatan: saeutikna aya opat tingkatan (undakan) standardisasi, nyaéta: kompatibilitas, interchangeability (kamampuh silih tukeur), commonality (kailaharan) jeung rujukan. Prosés standardisasi ieu nyiptakeun kompatibilitas, kasaruaan, jeung ukuran.
Pamakéan séjén[édit | sunting sumber]
Dina pangobatan hérbal, standardisasi nujul kana nyadiakeun bahan tuwuhan anu diprosés nu mana bahan-bahan panyusunna nedunan ukuran konsentrasi anu geus ditetepkeun.
Dina élmu statistik, standardisasi nujul kana normalisasi atawa konvérsi ka standard score.
Dina téori uji, standardisasi ngarujuk kana pangukuran atawa panaksiran anu dilakukeun dina kondisi pasti, husus sarta bisa diulang.
Tempo ogé[édit | sunting sumber]
- Standar internasional
- ASTM
- Open standard
- Organisasi panyusun standar
- Conformity assessment (panileyan kaluyu)


text:
MMS Mito 588
Aslkm. Punteun kang jasmin, abdi bade naros, abdi teh gaduh hp MITO 588, pmi ngirim foto lwat MMS teh teu ka krm, pmi tos lami kalamian muncul bacaan “Kesalahan sambungan COMM.” Kdah dirobah naona atw slah naona nya, sateuacana nuhun. Wassalam- Ernie, Cililin (087722495xxx)
Bang Jasmin: Hapunten pisan ceu Erni Cililin sanes abi alim ngebantos, kumargi teu sadaya handphone tiasa ngintun MMS, pami teu lepat mah hapena kedah support GPRS. Teras, pami ningal dina merek sareng type hape, atanapi hape china anu sanes, asana sesah milari anu sesuai standar trend kemajuan teknologi sepertos GPRS, HSDPA atanapi 3G. Janten, sakumaha carana oge anu namina hape china, ayana sakitu nya sakitu wae teras, teu tiasa dirobih, diulik boa menu setingan, aplikasi atanapi softwarena. Wios atuh ceu, hoyong ngintun photo sih gampil, ngawiat wae ka tatanggi, mung omat nya’ ulah salah alamat. (**)


text:
Sawawa
Déwasa nyaéta mangsa jelema dina ahir balég (lain barudak atawa rumaja deui), geus asak dina alat réproduksi sarta asak dina pamikiran, sawangan, jsb.[1]
Fase Déwasa[édit | sunting sumber]
- Mangsa mimiti déwasa (early adulthood) mangrupa période kamekaran anu dimimitian dina ahir umur welasan taun atawa mimiti umur 20 taunan sarta anu lekasan dina umur 30 taunan.[2] Ieu téh mangsa ngawangun kamandirian pribadi sarta ékonomi, mangsa kamekaran karir, mangsa milih pasangan, diajar hirup jeung hiji jalma sacara akrab, ngawangun kulawarga, sarta ngasuh barudak.[2] Mangsa ieu téh mangrupa mangsa jalma komitmen kana diri pribadina sorangan pikeun hiji pagawéan sarta ngalakukeun hiji hubungan intim jeung nu séjén (nikah).[3]
- Mangsa pertengahan déwasa (middle adulthood) nyaéta période kamekaran anu dimimitian dina umur kira kira 35 nepi ka 45 taun sarta manteng nepi ka umur 60 taunan.[2] Jelema nu di umur 40an biasana nyicingan dina puncak karirna.[3] Ieu téh mangsa pikeun tanggung jawab pribadi sarta sosial kawas mantuan generasi saterusna jadi individu anu kompetén, sarta bisa kahontal dina urusan karirna.[2]
- Mangsa déwasa ahir (late adulthood) nyaéta période perkembangan anu dimimitian dina umur 60 taunan atawa 70 taunan nepi ka maot.[2] Ieu téh mangsa nguranganana kakuatan sarta kaséhatan, nempo balik kahirupanana, pangsiun, sarta nyesuaikeun diri kalayan peran peran sosial anyar.[2]


text: Originally Posted by Zaprot View PostCing dewek rek ngetes ka jang Guru.Tong rek eleh ku si Kokom, tarjemahkeun yeuh ka bahasa endonesia:1. kirangbara2. tibelat3. motekar4. belekok ningnong5. orokayaSakitu we heula lah, wilujeung jangar, olab-olab sugan mah.Eh enya poho, aya nu apal GURILEM teu?Zaprotcing urang jawab...sugan we bener...1. kirangbara = kurang panas (halah teuing ketang teu apal...)2. tibelat = inget wae...(emut wae)3. motekar = Mandiri4. belekok ningnong = sora hitutna si kang zaprot5. orokaya = bayi beunghar (bayi kaya) __________________ ---->>> () WILUJENG BOBORAN SYIAM 1429 H.... ()<<<----Reply With Quoteichan_pooprinceView Public ProfileSend a private message to ichan_pooprinceFind all posts by ichan_pooprince#35Old 11th February 2008, 10:21ichan_pooprince's Avatarichan_pooprince ichan_pooprince is offlineKolot Join Date: Sep 2007Location: jekarcah yang cekarang hujan...Posts: 1,092ichan_pooprince is a new comerDefault ieu daftar kosakata basa sunda...semoga bermanfaat nya..jilid 1ieu sumberna ti dieuAAang = KakakAbah = BapakAbdi (sim) = SayaAbot = BeratAcan = BelumAcuk / Raksukan = PakaianAdat = TabiatAdeuk = AkanAdi = AdikAdigung = Angkuh


text:
Romanisasi aksara Jepang
Romanisasi kecap Basa Jepang, nyaeta nuliskeun karakter nu asalna tina tulisan (kanji) Basa Cina jeung skrip suku kata (kana) kana hurup Latin, keur kaperluan nuliskeun tanda jalan, ngaran sarta dina kamus jeung teks book keur urang luar nu hayang diajar Basa Jepang.
Aya sababaraha sistem romanisasi, tilu sistim nu penting nyaeta Hepburn romanization, Kunrei-shiki (ISO 3602), jeung Nihon-shiki (ISO 3602 Strict). Variasi Hepburn nu leuwih remen dipake.
Masyarakat Jepang nu sakola dasar ti mimiti Perang Dunya Kadua diajar maca jeung nulis tulisan latin, disebutna rōmaji (ローマ字?) dina Basa Jepang. Romanisasi oge ilahar dipake keur kecap Basa Jepang dina pengolah kata jeung komputer. Kusabab kitu, ngan sabagean leutik ti generasi kolot, nu bisa maca jeung nulis make, sanajan sabagean tina buku teks jeung nu diajar Basa Jepang jarang ditulis dina tulisan latin sacara lengkep. Loba kecap dina Basa Jepang mun dituliskeun kana romaji malah jadi ngabingungkeun nu maca.
Daptar eusi
- 1 Sajarah
- 2 Sistim Kiwari
- 3 Romanisasi nu teu-baku
- 4 Conto kecap nu ditulis dina unggal sistim romanisasi
- 5 Chart romanisasi
- 6 Huruf alpabet dina Basa Jepang
- 7 Kana tanpa bentuk romaji
- 8 Rujukan
- 9 Tempo oge
- 10 Tumbu kaluar
Sajarah[édit | sunting sumber]
Sistim romanisasi Basa Jepang mimiti dumasar kana ortografi Basa Portugis. Mimiti dimekarkeun kira-kira taun 1548 ku urang Jepang Katolik nyaeta Yajiro. Penerbit Yesus make sistim ieu dina runtuyan buku Katolik keur kaperluan misionaris dina hotbah jeung pangajaran Kristen sangkan teu kudu diajar maca tulisan Basa Jepang. Pamakean buku ieu loba gunana keur diajar cara ngucapkeun Basa Jepang Modern sarta keur kaperluan romanisasi mimiti dina Nippo jisho, kamus Basa Jepang-Portugis nu ditulis dina tau 1603. Sacara ilahar, sistim Basa Portugis mimiti ampir sarua jeung Nihon-shiki dina ngagunakeun vowel. Sababaraha konsonan ditranslasi beda-beda: contona, konsonan /k/ dijieun "c", sarta konsonan /ɸ/ (ayeuna diucapkeun /h/) dijieun "f", mangka Nihon no kotoba ("Basa Jepang") diejana "Nifon no cotoba". Penerbit Yesus oge ngaluarkeun sababaraha buku sekuler di romanisasi Basa Jepang, nyaeta buku nu mimiti terbit dina Basa Jepang Klasik The Tale of the Heike, diromanisasi jadi Feiqe no monogatari, sarta koleksi Aesop's Fables (diromanisasi jadi Esopo no fabvlas). Nu kadua terus dicetak sarta dibaca sanggeus era Kristenisasi (Chibbett, 1977).
Nuturkeun pangusiran Kristen ti Jepang dina ahir taun 1590-an sarta awal taun 1600, rōmaji jadi jarang dipake sarta dipake sacara sporadis keur teks basa asing sanggeus pertengahan taun 1800-an, waktu Jepang terbuka deui. Sistim nu dipake ayeuna dimekarkeun dina pertengahan abad ka-19.
Sistim nu mimiti dimekarkeun nyaeta sistim Hepburn, dimimitian ku kamus James Curtis Hepburnsarta loba dipake keur kaperluan urang asing.
Dina Meiji era, sababaraha sarjana Basa Jepang ngusulkeun keur ngaleungitkeun sistim tulisan Jepang jeung make rōmaji keur gagantina. Romanisasi Nihon shiki tumuwuh ku ayana gerakan ieu. Sababaraha teks Basa Jepang diterbitkeun dina rōmaji dina periode ieu, tapi gagal ditarima, sabab sabagian gede homophone dina Basa Jepang, nu diucapkeun sarua tapi beda dina karakter tulisan. Saterusna, mimiti abad ka-20, sababaraha sarjana mikirkeun sistim suku kata keur karakter nu asalna tina Basa Latin; tapi ieu oge henteu populer, sabab teu didasarkeun kana sajarah pamakean alpabet Latin.
Sistim Kiwari[édit | sunting sumber]
Hepburn[édit | sunting sumber]
Romanisasi sistim Hepburn Revisi make macron keur nembongkeun sababaraha vowel panjang, jeung apostrophe keur misahkeun fonem nu ngabingungkeun. Contona, ngaran じゅんいちろう, ditulis dina karakter kana ju-n-i-chi-ro-u, sarta diromanisasi jadi Jun'ichirō dina Hepburn Revisi. Sistim ieu loba dipake di Jepang, diantara mahasiswa asing jeung akademik.
Romanisasi Hepburn ilaharna nuturkeun fonologi Basa Inggris ku vowel Roman, sarta metoda inituisi nembongkeun cara ngucapkeun Anglophone kecap Basa Jepang. Sistim ieu geus dibakukeun di Amerika nyaeta American National Standard System for the Romanization of Japanese (Modified Hepburn), tapi status ieu dileungitkeun dina 6 Oktober, 1994. Hepburn ngarupakeun sistim romanisasi nu pangilaharna dipake, hususna keur obrolan make Basa Inggris. Sistim Hepburn dikritik sabab aya distorsi dina fonologi Basa Jepang nyabab hese keur ngaharkeun Basa Jepang ka urang asing.
Nihon-shiki[édit | sunting sumber]
Nihon-shiki sistim nu pangjarangna dipake diantara tilu sistim nu aya. Aslina metoda ieu dipake keur nuliskeun Basa Jepang kana basana sorangan. Sistim ieu nuturkeun fonologi jeung suku kata sacara disiplin, sarta hiji-hijina sistim romanisasi utama nu ngidinan keur metakeun ti jeung ka kana. Sistim ieu dibakukeun dina ISO 3602.
Kunrei-shiki[édit | sunting sumber]
Kunrei-shiki nyaeta modifikasi saeutik tina versi Nihon-shiki nu ngaleungitkeun beda antara suku kata kana jeung cara ngucapkeun modern. Contona, lamun kecap kana かな jeung tsukai つかい dihijikeun, hasilna ditulis dina kana nyaeta かなづかい make dakuten (tanda sora) ゛dina kana つ (tsu) keur nembongkeun yen つ sora ayeuna. Kana づ diucapkeun kucara nu sarua jeung kana, す (su), nu make dakuten dakuten, ず. Kunrei-shiki jeung Hepburn ngaleungitkeun beda dina "kana" jeung make sora nu sarua, nyaeta, kanazukai, make hurup nu sarua "zu" saperti nu dipake keur nga-romanisasi ず. Nihon-shiki angger make beda sarta dina romanisasina jadi kanadukai, ngabedakeun antara "kana" づ jeung ず, nu dina romanisasi jadi zu, sanajan duanana diucapkeun sarua. Ampir sarua jeung pasangan じ jeung ぢ, duanana zi dina romanisasi Kunrei-shiki jeung ji Hepburn, tapi jadi zi jeung di dina Nihon-shiki. Keur leuwih jentre tempo tabel di handap.
Kunrei-shiki geus daibakukeun ku Pamarentah Jepang jeungISO (ISO 3602). Kunrei-shiki diajarkeun di sakola dasar Jepang nepi ka taun kaopat.
Variasi sejen[édit | sunting sumber]
Masih mungkin keur ngaromanisasi ngucapkeun Basa Jepang keur urang asing kalayan leuwih bener. Tipikal tambahan saperti tanda tone keur catetan aksen Basa Jepang jeung tanda diacritik keur ngabedakeun robahna folologi, saperti asimilasi nasal /n/ (tempo fonologi Basa Jepang).
JSL[édit | sunting sumber]
JSL nyaeta sistim romanisasi dumasar kana fonologi Basa Jepang, dirancang make prinsip kabasaan dipake ku ahli basa dina nyieun sistim tulisan keur basa nu jarang dipake. Sistim ieu dumasar kana fonem murni, dipake hiji simbol unggal fone sarta ditandaan make diakritik. Sistim ieu diciptakeun ku Eleanor Harz Jorden keur ngajar Basa Jepang. Prinsipna saperti sistim nu ngidinan pelajar keur leuwih jero diajar fonologi Basa Jepeng. Sabab sistim ieu teu pati gede pangaruhna keur obrolan urang asing tinimbang sistem sejenna, sarta Basa Jepang geus ngabogaan sistem tulisan sorangan, JSL teu loba dipake diluar dunya pendidikan.
Romanisasi nu teu-baku[édit | sunting sumber]
salian ti sistim baku di luhur, aya variasi dina romanisasi, dipake keur nyederhanakeun, kasalahan atawa nu ngabingungkeun atawa ngan sakadar alesan gaya.
Catetan, variasi metakeun metoda asupan Basa Jepang keur konversi keystrokes dina papan ketik Roman keyboard kana kana sok dikombinasikeun jeung sakabeh sistim; waktu make plain text tinimbang konversi, ilaharna disebut wāpuro rōmaji. (Wāpuro nyaeta singgetan tina wādo purosessā [word processor].) Teu saperti tina sistim baku, wāpuro rōmaji teu merlukeun karakter ti luar runtuyan karakter ASCII.
Aya sababaraha alesan dina variasi romanisasi di konteks husus, utamana lamun dipakena pacampur, ngajadikeun bingung lamun romanisasi kecap Basa Jepang dijieun indeksna.
Variasi romanisasi nu umum nyaeta:
- Ngaran jeung kecap Basa Jepang nu aya dina ejaan Basa Inggris saperti kudzu jeung jiu jitsu, atawa kecapan injeuman saperti kyatto keur "cat", kadangkala ditulis saperti dina Basa Inggris, teu nuturkeun aturan romanisasi.
- Jya keur じゃ, nu dina Hepburn nyaeta ja jeung zya dina Nihon-shiki jeung Kunrei-shiki, sarta ampir sarua jeung jyu keur じゅ jeung jyo keur じょ. Nu teu make tambahan y katempona hasil tina kabingungan dina sistim romanisasi.
- Cchi keur っち (Hepburn tchi) jeung nu sejenna. Ieu wāpuro rōmaji, tapi remen dipake ku sabab alesan gaya lamun dipake keur nulis ngaran pondok (contona, あきこ Akiko jadi あっちゃん Acchan tinimbang Atchan).
- La keur ら (Hepburn ra) jeung saterusna. Konsonan Basa Jepang /r/ ngabogaan sora (IPA [ɽ]) nu deukeut tapi teu sarua, boh dina Basa Inggris "r" jeung "l". "R" jeung "l" duanana ditranskripsi kana Basa Jepang make Basa Jepang /r/. Contona "l" dina romanisasi Basa Jepang boneka budak リカ, diromanisasi jadi Licca.
- Na keur んあ (Hepburn n'a) jeung saterusna. Bentuk ieu romanisasi Basa Jepang dipake dina inpormasi publik saperi rambu-rambu jalan jeung kareta di Jepang.
- Nn keur ん (Hepburn n). Contona wāpuro rōmaji (sanajan loba metoda asupan Basa Jepang ditarima dina Hepburn n'). Ieu nyababkeun dualisme leuwih lega dina sistim Hepburn. Contona, kluster nna, numana んな dina Hepburn, digambarkeun jadi んあ dina sistim ieu. n ganda kadangkala katempo dinga ngaran, contona ngaran nu remen katempo Usenet poster Junn Ohta.
Vowel panjang[édit | sunting sumber]
Variasi nu leuwih umum nyaeta ngidinan makron atawa circumflexes dipake keur nembongkeun vowel panjang. Ieu kacida remenna dina romanisasi versi kecap Basa Jepang nu dipake dina Basa Inggris. Contona ngaran ibu kota Jepang, cara nulis nu bener nyaeta Tōkyō dina romanisasi Basa Jepang, sacara universal ditulis Tokyo. Di Jepang, romanisasi Basa Jepang katempona leuwih loba mangpaatna keur urang asing pikeun bisa maca sacara gampang, macrons jeung circumflexes ilahar dipake keur penyederhanaan.
Loba mesin ketik, pangolah kecap, jeung sistim komputerisasi teu gampang nyaruakeun jeung "macron" dipake dina romanisasi. Nihon-shiki jeung Kunrei-shiki make aksen circumflex (saperti, Tôkyô). Ieu gampang keur asupan, saperti â, î, û, ê, jeung ô dina runtuyan karakter ISO-8859-1, sarta gampang diasupkeun kana variasi sistim.
Metoda saterusna nu ilahar dipake keur "vowel" panjang:
- Oh keur おお atawa おう (Hepburn ō). Ieu kadang-kadang disebut "passport Hepburn", saperti Kamenterian Luar Negeri Jepang nu ngaluarkeun paspor (tapi teu diperlukeun) pamakean ieu paspor [1]
- Ou keur おう (oge Hepburn ō). Contona wāpuro rōmaji.
- Ô keur おお atawa おう (Hepburn ō). Ieu bener keur Nihon-shiki jeung Kunrei-shiki, tapi kakdangkala aya dina romanisasi kecap Hepburn sejenna (saperti dijelaskeun di luhur).
Variasi kuno[édit | sunting sumber]
Dina teks heubeul, variasi romanisasi sejen nu ayeuna jarang dipake. Sababaraha diantarana masih dipake nepi ka kiwari sanajan ngan saeutik. Contona:
- Vowel i plus o kadang kala dipake keur nuliskeun sora Basa Jepang yōon: saperti Tokyo jadi "Tokio" sarta Kyoto jadi "Kioto". Romanisasi ieu masih kapanggih dina ngaran spesies "mioga", sayuran Jepang myōga.
- Kana ゑ dianggap ye. Ucapan nu sabenerna keur "kana" ieu nyaeta we, tapi w geus leungit ku waktu nyaeta (upamana) ゑど "Wedo" mimiti diromanisasi jadi Yedo.
- Kana づ (Nihon-shiki du) diromanisasi jadi dzu, saperti dina ngaran tutuwuhan adzuki jeung kudzu. Ieu saperti Hepburn wāpuro rōmaji keur mata uang.
Romanisasi ngaran Jepang[édit | sunting sumber]
Ngaran bisa jadi loba variasi, nu gumantung kana cara ngeja nu dipikaresep. Contona, artis manga Yasuhiro Nightow ngaran kulawargana sacara konvensional ditulis dina sistim romanisasi Hepburn nyaeta Naitō.
Variasi sejen dina ngaran nyaeta ngaganti K ku C, saperti ngaran artis tipi Ricaco atawa dahareun ringan Jagarico, atawa miceun vowel tanpa sora, saperti dina ngaran sutradara pilem Macoto Tezka (putra artis manga Osamu Tezuka). Catean miceun vowel u.
Conto kecap nu ditulis dina unggal sistim romanisasi[édit | sunting sumber]
Chart romanisasi[édit | sunting sumber]
Chart nembongkeun beda nu jelas dina sistim romanisasi utama.
Huruf alpabet dina Basa Jepang[édit | sunting sumber]
Di handap nembongkeun cuma ngeja Latin unggal karatker atawa akronim dina Basa Jepang. Contona, NHK dieja enu-eichi-kei, (エヌエイチケイ).
- A; ē or ei (エー or エイ)
- B; bī (ビー, cara maca sejenna bē, ベー)
- C; shī (シー or シィー, kadangkala dibaca sī, スィー)
- D; dī (ディー, cara maca sejenna dē, デー)
- E; ī (イー)
- F; efu (エフ)
- G; jī (ジー)
- H; eichi (エイチ)
- I; ai (アイ)
- J; jē or jei (ジェー or ジェイ)
- K; kē or kei (ケー or ケイ)
- L; eru (エル)
- M; emu (エム)
- N; enu (エヌ)
- O; ō (オー)
- P; pī (ピー, cara maca sejenna pē, ペー)
- Q; kyū (キュー)
- R; āru (アール)
- S; esu (エス)
- T; tī (ティー, cara maca sejenna chī, チー, jeung cara maca sejenna tē, テー)
- U; yū (ユー)
- V; vi (ヴィ, cara maca sejenna bui, ブイ)
- W; daburyū (ダブリュー)
- X; ekkusu (エックス)
- Y; wai (ワイ)
- Z; zeddo or zī (ゼッド or ズィー, cara maca sejenna jī, ジー)
Kana tanpa bentuk romaji[édit | sunting sumber]
Taya bentuk romanisasi umum nu ditarima keur sakabeh bentuk kana. Sabagean, taya bentuk romanisasi keur sakabeh ukuran kana nu leuwih leutik tina "vowel" kana, "ぁ", "ぃ", "ぅ", "ぇ" jeung "ぉ", versi nu leuwih leutik keur kana y, "ゃ", "ゅ", jeung "ょ", sarta sokuon atawa kana tsu "っ" leutik. Sanajan ilaharna make tanda ponetik atawa diakritik keur ngadeukeutanana, saperti dina tungtung kalimah atawa sababaraha ngaran.
Taya umum ditarima keur kombinasi romanisasi saperti katakana "トゥ" dibaca to jeung u leutik, dipake keur ngagambarkeun sora dina kecap Basa Inggris "too". Sababaraha urang nulisna jadi tu, tapi ieu ngabingungkeun jeung tu dina romanisasi Nihon-shiki jeung Kunrei-shiki keur kana ツ, dina Hepburn romanisasi jadi tsu.
Dina komputer atawa pangolah kalimah, kana leutik bisa dihasilkeun tina sababaraha cara. Contona, ku cara mencet "x" atawa "l" samemeh romanisasi ukuran pinuh bakal ngahasilkeun kana versi leutik dina sababaraha sistim, saperti xtu bakal jadi "っ" dina komputer Microsoft. Sanajan ieu teu baku sarta bentukna ngan dipake dina sistim asupan; teu dipake keur ngagambarkeun kana leutik dina romanisasi Basa Jepang.
Rujukan[édit | sunting sumber]
- Chibbett, David (1977). The History of Japanese Printing and Book Illustration, Kodansha International Ltd.. ISBN 0-87011-288-0.
- Nihongo Daihakubutsukan (日本語大博物館?). (Dina Basa Jepang).
Tempo oge[édit | sunting sumber]
- Cyrillization of Japanese
- Wikipedia:Manual of Style for Japan-related articles explains the Wikipedia conventions for romanization of Japanese.
- Transcribing English to Japanese
Tumbu kaluar[édit | sunting sumber]
- Convert Kanji to Romaji and Hiragana
- Rōmaji sōdan shitsu (in Japanese) contains an extremely extensive and accurate collection of materials relating to romaji, including standards documents and even HTML versions of Hepburn's original dictionaries.
- The romaji conundrum from Andrew Horvat's Total Quality Japanese contains a discussion of the problems caused by the variety of confusing romanization systems in use in Japan today.
- All free Japanese romaji dictionaries
- Romaji to Kana translator
- Converts Romaji to Kana, Hepburn System
- Converts Romaji to Kana, Hepburn System Same link with Frames disabled


text:
Kabupatén Bekasi
- Pikeun arikel kota nu ngaranna sarua, tempo Kota Bekasi.
Kabupatén Bekasi mangrupakeun hiji kabupatén di Propinsi Jawa Barat, Indonésia. Ibukotana nyaeta Bekasi. Kabupaten ieu ayana di wétaneun Jakarta, wawatesan jeung Kota Bekasi jeung Propinsi DKI Jakarta di beulah kulon, Laut Jawa di kulon kalér, Kabupatén Karawang di beulah wétan, sarta Kabupatén Bogor di beulah kidulna. Kabupaten Bekasi kawengku ku 23 kacamatan, nu kabagi deui kana 187 désa.
Daptar eusi
Topografi[édit | sunting sumber]
Kalolobaan wilayah Bekasi mangrupakeun dataran handap.
Transportasi[édit | sunting sumber]
Bekasi mangrupakeun bagian ti kawasan Jabotabek (kiwari jadi Jabodétabek). Bekasi diliwatan ku jalan tol Jakarta-Cikampék.
Perékonomian[édit | sunting sumber]
Loba industri manufaktur ayana di Bekasi, diantarana kawasan Jababéka Cikarang, MM2100, jeung sajabana.
Tumbu luar[édit | sunting sumber]
- Sundanet Sajarah Bekasi nu kungsi jadi Ibukota Tarumanagara


text:
Drupadi
Draupadi (Sansakerta: द्रौपदी; Draupadī) nyaéta salah sahiji inohong dina wiracarita Mahabarata. Manéhna téh anakna Prabu Drupada, raja di karajaan Pancala. Dina kitab Mahabarata vérsi aslina, Drupadi nyaéta pamajikan para Pandawa nu jumlahna lima urang. Tapi dina wayang Sunda jeung Jawa, manéhna téh pamajikan Prabu Yudistira hungkul.
Daptar eusi
Harti ngaran[édit | sunting sumber]
Mimitina Drupadi dibéré ngaran "Kresna", nujul kana warna kulitna anu semu hideung. Dina basa Sansakerta, kecap “Kresna” atawa "Krishna" sacara harfiah boga harti poék atawa hideung. Laun laun manéhna leuwih dipikawanoh kalayan ngaran "Drupadi" (éjahan Sanskerta: Draupadī), anu sacara harfiah boga harti "puteri Drupada". Ngaran "Pañcali" ogé dibikeun ka manéhna, anu sacara harfiah boga harti "puteri karajaan Pancala". Alatan manéhna mangrupakeun dulurna Dréstajumena, mangka manéhna ogé disebut "Yadnyaseni" (Yajñasenī).
Kalahiran[édit | sunting sumber]
Drupadi mangrupakeun anak anu lahir tina hasil Putrakama Yadnya, nyaéta upacara pikeun meunangkeun turunan. Dina kitab Mahabarata dicaritakeun yén sanggeus Drupada diééra ku Dorna, manéhna indit ka leuweung pikeun ngarencanakeun males dendam. Saterusna manéhna mutuskeun hayang boga anak anu baris bisa maéhan Dorna, sarta saurang puteri anu baris kawin jeung Arjuna. Ku bantuan Resi Jaya jeung Upajaya, Drupada ngalangsungkeun Putrakama Yadnya maké seuneu suci. Drupadi lahir tina seuneu suci kasebut.
Kawin jeung para Pandawa[édit | sunting sumber]
Dina kitab Mahabarata vérsi India jeung dina adat pawayangan di Bali, Déwi Drupadi boga salaki ka lima urang, nyaéta Panca Pandawa. Perkawinan kasebut lumangsung sanggeus para Pandawa ngadatangan Karajaan Pancala sarta miluan sayémbara di dinya. Sayémbara kasebut dipiluan ku para satria kawentar di sakumna daratan Baratawarsa (India Kuna), contona kawas Karna jeung Salya. Para Pandawa ngariung babarengan jeung satria séjénna di pakalangan, tapi maranéhanana henteu maké pakéan sakuduna saurang satria, tapi nyamur jadi brahmana. Di tengah-tengah pakalangan ditempatkeun hiji sasaran anu kudu dipanah kalawan pas ku para pamilon sarta anu junun ngalakonanana baris jadi pamajikan Déwi Drupadi.
Para pamilon ogé mecakan pikeun manah sasaran di pakalangan, tapi hiji-hiji narungtutan gagal. Karna junun ngalakonanana, tapi Drupadi nampikna kalayan alesan yén manéhna henteu daék kawin jeung anak kusir. Karna jadi kuciwa sarta rarasaanana pohara kaluman. Sanggeus Karna ditampik, Arjuna maju ka haeup sarta mecakan manah sasaran kalawan pas. Panah anu dileupaskeunana sanggup ngeunaan sasaran kalawan pas, sarta luyu jeung pasaratan, mangka Déwi Drupadi ngabogaan hak jadi pamajikanana. Tapi para pamilon séjénna nyawad alatan saurang brahmana miluan sayémbara sedengkeun para pamilon hayang sayémbara kasebut ngan dipilonan ku golongan satria. Alatan ayana cawadan kasebut mangka kaributan teu bisa disingkahan deui. Arjuna jeung Bima tarung jeung satria anu nyarawad sedengkeun Yudistira, Nakula, jeung Sadéwa balik ka imahna ngajaga Déwi Kunti, indung maranéhanana. Kresna anu milu aub dina sayémbara kasebut nyaho saha sabenerna para brahmana anu geus meunangkeun Drupadi sarta manéhna ngomong ka para pamilon yén geus sakuduna para brahmana kasebut meunangkeun Drupadi sabab maranéhanana geus hasil meunangkeun sayémbara kalawan alus.
Sanggeus kaributan geus eureun, Arjuna jeung Bima balik ka imahna kalawan mawa Déwi Drupadi. Satepi di imahna kasampak indungna keur sasaréan disimbut bari mikiran kaayaan dua anakna anu keur tarung di pakalangan sayémbara. Arjuna jeung Bima datang nyanghareup sarta ngomong yén maranéhanana geus balik sarta mawa hasil baramaén. Déwi Kunti ngajurung sangkan maranéhanana ngabagi rata naon anu geus dibeunangkeun. Tapi Déwi Kunti kagét waktu nyaho yén anak-anakna henteu ngan mawa hasil baramaén waé, tapi ogé saurang wanoja. Déwi Kunti henteu daék jalir jangji, mangka Drupadi ogé jadi pamajikan kabé h Panca Pandawa.
Upacara Rajasuya[édit | sunting sumber]
Mangsa Yudistira ngalangsungkeun upacara Rajasuya di Indraprahasta, sakumna satria di saantéro Baratawarsa diondang, kaasup misanna anu licik sarta sok dengki, nyaéta Duryodana. Duryodana jeung Dursasana kataji ku kaayaan balériung Karaton Indraprahasta. Maranéhanana henteu nyaho yén di tengah-tengah karaton aya balong. Cai balong éta pohara beresihna sahingga dadamparna katempo ku kituna henteu katempo jiga balong. Duryodana jeung Dursasana henteu nyahoeun hal éta tuluy maranéhanana tigejebur. Nempo hal éta, Drupadi seuri ceuceuleukeuteukan. Duryodana jeung Dursasana pohara érana. Maranéhanana henteu bisa mopohokeun panghina kasebut, sumawona anu nyeungseurikeun maranéhanana nyaéta Drupadi anu pohara dipikaresepna alatan kageulisanana.
Mangsa tumibana waktu pikeun méré susuguh ka para ondangan, geus jadi adat yén sémah anu pangdipihormatna anu mimiti meunang susuguh. Ku alpukahna Bisma, Yudistira méré suguhan kahiji ka Sri Kresna. Nempo hal éta, Sisupala, baraya misan Sri Kresna, kabeuratan sarta ngécé Sri Kresna. Panghina éta ditarima Sri Kresna tutuluyan nepi ka kaambekna muncak. Sisupala dipaéhan ku Cakra Wicajsana. Mangsa metot Cakra, leungeun Sri Kresna ngaluarkeun getih. Nempo hal kasebut, Déwi Drupadi gura-giru nyoékkeun kaén sari-na pikeun muntel tatu Sri Kresna. Pitulung éta henteu bisa dipopohokeun ku Sri Kresna.
Kaulinan dadu[édit | sunting sumber]
Sanggeus ngaluuhan upacara Rajasuya, Duryodana ngarasa sirik ka Yudistira anu ngabogaan harta lubak-libuk sarta karaton anu agréng. Nempo alona ngahuleng, mecenghul alpukah jahat ti Sangkuni. Manéhna ngajurung alona, Duryodana, ambéh ngondang Yudistira pikeun ulin dadu kalawan tarohan harta, karaton, sarta karajaan di Indraprahasta. Duryodana nampa usul kasebut alatan yakin mamangna, Sangkuni, mangrupakeun ahlina dina kaulinan dadu sarta harepan pikeun ngarebut kakayaan Yudistira aya di leungeun mamangna. Duryodana ngawisuna bapana, Dréstarata, ambéh ngidinan pikeun ulin dadu. Yudistira anu ogé resep kaulinan dadu, henteu nampik ku diondang.
Yudistira nandonkeun harta, karaton, sarta karajaanana sanggeus dihasud ku Duryodana sarta Sangkuni. Alatan henteu ngabogaan nanaon deui pikeun jadi tarohan, mangka manéhna nandonkeun dulur-dulur jeung pamajikanana, Drupadi. Tungtungna Yudistira éléh sarta Drupadi dipénta pikeun hadir di tempat judi alatan geus jadi milik Duryodana. Duryodana ngutus para ponggawana pikeun mapag Drupadi, tapi Drupadi nampik. Sanggeus gagal, Duryodana ngajurung Dursasana, adina, pikeun mapag Drupadi. Drupadi anu nampik pikeun datang, diséséréd ku Dursasana anu henteu ngabogaan rasa kamanusaan. Buukna dijambak nepi ka tempat judi, tempat salaki sadulur ngariung. Alatan geus éléh, Yudistira sarta sakabéh adina dipénta pikeun muka bajuna, tapi Drupadi nampik. Dursasana anu miboga watek dugal, metot lawon anu dipaké Drupadi, tapi lawon kasebut kaulur-ulur terus sarta teu béak-béak alatan meunang kakuatan gaib ti Sri Kresna anu nempo Drupadi dina kaayaan bahaya. Pitulung Sri Kresna dilantarankeun ku budina Drupadi anu ngabuntel tatu Sri Kresna dina waktu upacara Rajasuya di Indraprahasta.
Pati[édit | sunting sumber]
Dina kitab Mahaprastanikaparwa dicaritakeun, sanggeus Dinasti Yadu musnah, para Pandawa reujeung Drupadi mutuskeun pikeun ngalakonan lalampahan suci ngurilingan Baratawarsa. Minangka tujuan ahir lalampahan, maranéhanana nuju pagunungan Himalaya sanggeus ngaliwatan gurun anu ngampar di kalér Baratawarsa. Dina lalampahan nuju ka éta tempat, Drupadi maot.
Salaki jeung turunan[édit | sunting sumber]
Dina kitab Mahabarata vérsi aslina, sarta dina adat pawayangan di Bali, salaki Drupadi jumlahna lima urang anu nyaéta nu disebut Pandawa lima. Ti hasil hubunganana jeung lima Pandawa manéhna ngabogaan lima anak, nyaéta:
- Pratiwinda (tina hasil hubunganana jeung Yudistira)
- Sutasoma (tina hasil hubunganana jeung Bima)
- Srutakirti (tina hasil hubunganana jeung Arjuna)
- Satanika (tina hasil hubunganana jeung Nakula)
- Srutakama (tina hasil hubunganana jeung Sadéwa)
Lima anak Pandawa kasebut disebut Pancawala atawa Pancakumara.
Drupadi dina pawayangan Sunda jeung Jawa[édit | sunting sumber]
Dina budaya wayang Sunda jeung Jawa, hususna sanggeus meunang pangaruh Islam, Déwi Drupadi dicaritakan rada béda jeung carita dina kitab Mahabarata vérsi aslina. Dina carita pewayangan, Déwi Drupadi kawin jeung Yudistira hungkul sarta lain ka Pandawa séjénna. Carita kasebut bisa diregepkeun dina lalakon Sayémbara Gandamanah. Dina lalakon kasebut dicaritakeun yén Yudistira miluan sayémbara nu diayakeun ku Raja Drupada ngéléhkeun Gandamanah. Saha anu hasil meunang sayémbara, ngabogaan hak ngabogaan Drupadi. Yudistira milu sayémbara kasebut tapi manéhna henteu turun langsung kana pakalangan tapi diwakilan ku Bima. Bima hasil ngéléhkeun Gandamanah sarta hasil meunangkeun sayémbara. Alatan Bima ngawakilan Yudistira, mangka Yudistira anu jadi salaki Drupadi. Dina adat pawayanagn Sunda jeung Jawa, anak Drupadi jeung Yudistira téh ngaranna Radén Pancawala.
Béda carita antara kitab Mahabarata jeung carita dina pawayangan Sunda jeung Jawa alatan pangaruh mekarna agama Islam di tanah Sunda jeung tanah Jawa. Pintonan wayang anu dina waktu éta pohara dipikaresep ku balaréa, henteu ditumpes atawa dilarang tapi disaluyukeun jeung ajaran Islam. Nurutkeun hukum Islam, saurang wanoja henteu kaci ngabogaan salaki leuwih ti hiji. Mangka ti éta, carita Déwi Drupadi dina kitab Mahabarata vérsi asli anu warnana Hindu nyalahan hukum Islam. Pikeun nyegahna, para bujangga atawa seniman Islam ngarobah carita kasebut ambéh luyu jeung ajaran Islam.
Tumbu ka luar[édit | sunting sumber]
- (en) Drupadi, wanoja India sajati
- (en) Carita Déwi Drupadi dina carita asli India
- (en) Sipat Déwi Drupadi (ditulis ku Madhuri Guin)


text:
Gunung Merapi
Gunung merapi pernahna 30 km arah kalér dayeuh Yogyakarta (jangkungna penclut 2.968 m dpl, pér 2006).[1] Lamun keur ngalakonan aktivitas haseupna anu boga warna bodas kulawu sarta kahideungan kasampak ngebul ka luhur nyarupaan bulenan bulu domba.[1] Ledakan lava pijar anu hurung mangrupa hal anu unik pangsoranganna pikeun diabadikeun, sabot ditempo dina jero peuting.[1]
Aksés Pendakian[édit | sunting sumber]
Pikeun naék ka penclut gunung ieu bisa ditempuh ti opat arah panon angin nyaéta jalur Selo, anu mangrupa jalur anu pangamanna, jalur Kineharjo, jalur Babadan, sarta jalur Balerante.[1]
Géologi[édit | sunting sumber]
Hasil panalungtikan stratigrafi némbongkeun sajarah kabentukna Merapi pohara kompleks. Sajarah Merapi bisa dibagi kana 4 bagian:
- PRA MERAPI (+ 400.000 taun ka tukang)
Disebut minangka Gunung Bibi kalayan magma andesit-basaltik nu umurna ± 700.000 taun perenahna di lamping wétan Merapi kaasup Kabupatén Boyolali.[2] Batuan gunung Bibi boga sipat andesit-basaltik tapi henteu ngandung orthopyroxen. Penclut Bibi miboga jangkungna kira-kira 2050 m di luhur permukaan sagara kalayan jarak datar antara penclut Bibi sarta penclut Merapi ayeuna kira-kira 2.5 km. Alatan umurna anu pohara kolot Gunung Bibi ngalaman alterasi anu kuat ku kituna conto batuan seger hésé kapanggih.[2]
- MERAPI KOLOT (60.000 - 8000 taun ka tukang)
Dina mangsa ieu mimiti lahir anu dipikawanoh minangka Gunung Merapi anu mangrupa fase mimiti ti kawangunna kalayan kerucut nu can sampurna.[2] Ekstrusi awalna mangrupa lava basaltik anu nyieun Gunung Turgo sarta Plawangan nu umurna kira-kira 40.000 taun.[2]Produk kagiatanana diwangun ti batuan kalayan komposisi andesit basaltic ti awan panas, anu ngarékasi lava sarta lahar.
- MERAPI PERTENGAHAN (8000 - 2000 taun ka tukang)
Lumangsung sawatara lééhan lava andesitik anu nyusun pasir Batulawang sarta Gajahmungkur, anu ayeuna katempo di lamping kalér Merapi.[2] Batuanna diwangun ti aliran lava, anu ngareaksi lava sarta awan panas. Aktivitas Merapi dicirikeun kalayan letusan efusif (lééhan) sarta eksplosif.[2] Kira-kira ogé lumangsung letusan eksplosif kalayan "de¬bris-avalanche" ka arah kulon anu ninggalkeun morfologi tapal-kuda kalayan panjang 7 km, rubak 1-2 km jeung sawatara pasir di lamping kulon.[2] Dina période ieu kabentuk Kawah Pasarbubar.[2]
- MERAPI ANYAR (2000 taun ka tukang - ayeuna)
Dina kawah Pasarbubar kabentuk kerucut penclut Merapi anu ayeuna disebut minangka Gunung Anyar anu ayeuna jadi puseur aktivitas Merapi.[2] Batuan dasar ti Merapi kira-kira saumur Merapi Kolot.[2] Sedengkeun Merapi anu ayeuna ieu umurna kira-kira 2000 taun.[2] Letusan badag ti Merapi lumangsung di mangsa katukang anu dina sebaran materialna geus nutupan Candi Sambisari anu perenahna ± 23 km kidul ti Merapi.[2] Studi stratigrafi anu dipigawé ku Andreastuti (1999) geus némbongkeun yén sawatara letusan badag, kalayan indek letusan (VEI) kira-kira 4, tipe Plinian, geus lumangsung di mangsa katukang.[2] Letusan badag pamungkas kalayan sebaran anu cukup lega ngahasilkeun Selokopo tephra anu lumangsung kira-kira kira-kira 500 taun anu katukang.[2] Erupsi eksplosif anu leuwih leutik katiténan kira-kira 250 taun ka tukang anu ngahasilkeun Pasarbubar tephra.[2]